Business Support Nework - Obezbedite pomoć nemačkih eksperata\nObezbedite pomoć nemačkih eksperata\nStručna pomoć eksperata koji svoje bogato iskustvo mogu preneti kompanijama koje se razvijaju je izuzetno značajna. Milan Vučković, zastupnik nemačke fondacije SES iz Bona i član BSN-a, kaže kako obezbeđivanje kvalitetnih nemačkih eksperata je izuzetno lako, i, zahvaljujući fondaciji SES, izuzetno povoljno.\nDa li možete da zamislite dolazak nemačkih poslovnih eksperata u vaše preduzeće ili instituciju pod skoro simboličnim uslovima? Da li Vam je zamislivo da nemački eksperti, sa ogromnim međunarodnim poslovnim iskustvom, mogu svojim savetima da pomognu i Vama i vašoj firmi, potpuno besplatno, na licu mesta – gde god se geografski nalazili, u optimizaciji proizvodnje i svih oblika poslovanja? I ne samo to: angažman nemačkih eksperata u vašem preduzeću je, zapravo, višestruko koristan i za Vas lično, unapređivanje poslovanja vašeg preduzeća i njegovo sigurnije poslovanje u budućnosti…\nPodrška ove nemačke fondacije domaćim firmama u Srbiji funkcioniše još od 2005. godine. Od tada do danas, u Srbiji je boravilo i pomoglo našim MSP ali i institucijama, lokalnim samoupravama, više od 300 nemačkih eksperata.\nU praksi, čitav proces od aplikacije do dodele eksperta, traje često i za manje od dva meseca. Ono što domaći aplikanti snose su samo troškovi ishrane i boravka nemačkih eksperata, pri čemu to ne mora da bude hotel već i privatni smeštaj, kao i simbolične dnevnice u visini od samo 7 evra u domaćoj valuti.\nBoravak stranih eksperata kod nas iznosi od 2 nedelje (minimum) do 3 meseca, pri čemu je moguć angažman više eksperata u jednoj organizaciji u više oblasti ili čak ponovljeni angažman istog eksperta ako je opet potreban da bi se započeti projekat reorganizacije dovršio.\nVučković kaže da su u apliciranju najažurnije kompanije iz proizvodne delatnosti kojima nemački eksperti pomažu da optimizuju svoju proizvodnju, troškove ali i kontrolu kvaliteta, mada ima i onih koji bi želeli da se preorijentišu ka novim proizvodima pa su im dragocene informacije iz prve ruke na koje nove proizvode, kao buduće izvozne uzdanice, mogu da se fokusiraju.\nMilan Vučković kaže da dragocenu podršku u svom radu ima u Mreži za poslovnu podršku (BSN), čiji je aktivni član i koja redovno informiše svoje brojne članove o ovoj mogućnosti ali i organizuje inhouse predavanja za naša MSP o mogućnostima koje pruža saradnja sa fondacijom SES.\nPored svega već pomenutog Milan Vučković, ekspert pri udruženju BSN za tržište nemačkog govornog područja, naglašava još jedan važan benefit prilikom angažovanja nemačkih SES eksperata: oni obično ostaju u nekoj vrsti kontakta i saradnje sa firmama u kojima su boravili i, ujedno, (p)ostaju njihov važan kanal ka nemačkom tržištu. Trenutno su u poslednjih nedelju dana pojedini nemački eksperti SES-a, koji imaju angažman po celom svetu ali i u samoj Nemačkoj, savetodavci domaćim kompanijama u Požegi, Ubu i Beogradu, a uskoro se očekuje dolazak novih u Užice, Čačak i Zemun.\nVučković, na kraju, napominje da je prilikom svojih brojnih prezentacija nailazio i na domaće privrednike koji pripadaju onoj sorti ljudi koji „sve znaju“ i kojima ovakva podrška, zbog vlastitog sveznanja „nije potrebna“. Međutim, dodaje, takvi su, srećom po domaću privredu, u manjini. Zato, ne čekajte. Moto nemačke fondacije SES, sa razlogom, glasi: „Budućnost treba iskustvo!“.\nZa više detalja o mogućnostima saradnje sa fondacijom SES, možete posetiti http://bsn.rs/ses/


On je na televiziji Prva najavio da će sutra građanima u srpskim sredinama na Kosovu i Metohiji biti isplaćeno po 100 evra, kao i 200 evra nezaposlenima. Sledi isplata auto-prevoznicima 26. maja, dok će se 8. juna isplaćivati i treća minimalna zarada.\nMinistar je dodao da je tokom isplate prvih 30 evra pomoći bilo nekih grešaka, koje će se proveriti, ali da nema mnogo reklamacija. Naglasio je i da neplaćene kazne ni na koji način ne utiču na isplatu pomoći.\n- Ako su ljudi reklamirali da postoji greška, novac će dobiti sledeće nedelje, rešićemo problem - rekao je Mali.\nOn je podsetio da je predviđeno da se 15. ili 16. juna na račun svih nezaposlenih prebaci i iznos od 60 evra, kao i dodatnih 3.000 dinara za vakcinisane građane. Za dobijanje novca nisu potrebni dokazi o vakcinaciji, jer oni već postoje u okviru e-uprave, naglasio je ministar.\nMali je naglasio i da se u infrastrukturu i ekologiju u Srbiji ulaže više nego ikad i da je veliki optimista kada je u pitanju povećanje plata i penzija u narednom periodu. Ministar je napomenuo da je sa stopom rasta od preko šest odsto, Srbija ove godine prva u Evropi:\n- Ulaganje u infrastrukturu vam podiže kvalitet života, zapošljava privredu, podstiče privatne investicije, imamo nove fabrike.\nONO KAD VOZI PREDSEDNIK\nMINISTAR Mali objavio je juče zanimljiv snimak na svom instagram-profilu:\n"Ono kad vas vozi predsednik Srbije @buducnostsrbijeav. Na putu ka selu Dobrić kod Šapca. Obilazimo našu lepu zemlju! Živela Srbija!".\nNa snimku koji je objavio i Aleksandar Vučić i to uz haštag "ono kad te snima ministar finansija", čuje se:\n- Evo nas u dobroj atmosferi, na putu za Šabac. Imamo jednog dobrog, ozbiljnog i nekvalifikovanog vozača, našeg predsednika.\nInače, predsednik Vučić, zajedno sa ministrima Sinišom Malim i Tomislavom Momirovićem bio je u nenajavljenoj poseti šabačkom kraju, gde je obišao završnicu izgradnje važnog puta Šabac - Bogosavac dužine 19,2 kilometara.\nObećao je izgradnju novog, važnog lokalnog puta od Jevremovca do Maove i najavio obnovu vodovodne mreže u ovom kraju.\nOn je ponovio da je plan da do kraja 2025. godine prosečna plata u Srbiji bude 900, a prosečna penzija 430 evra i ukazao da pandemija virusa korona nije imala negativan uticaj na stopu nezaposlenosti. Lane je stopa nezaposlenosti iznosila devet odsto, a prethodne, 2019. godine, 10,4 odsto, rekao je Mali. Ministar je najavio početak izgradnje prve linije metroa u Beogradu do kraja godine i pomenuo da je Skupština Srbije usvojila Zakon o metrou i gradskoj železnici, čime su se stvorili svi pravni preduslovi da se krene sa realizacijom ovog projekta.\nFoto V. Kitrić\nKosovo i Metohija Siniša Mali virus korona ministar finansija elektronsko prijavljivanje pomoć građanima pomoć države


Može li AUSTRIJA, zajedno sa Nemačkom da reši problem ILEGALNIH MIGRANATA?! – Naši u svetu\n"EU neće dozvoliti da je neka zemlja ucenjuje", ministar unutrašnjih poslova OPTUŽIO EVROPSKU KOMISIJU: Šaljete POGREŠAN SIGNAL!\nObjavljeno 30/07/21 u 12:30\nMinistar unutrašnjih poslova Austrije Karl Nehamer kritikovao je Evropsku komisiju (EK) optužujući je da, usled snažnog rasta broja ilegalnih migranata u Litvaniji, spremna samo da izdvoji novac za prihvatne centre, što je potpuno pogrešan signal.\nNehamer je, prilikom ispraćaja 13 pripadnika specijalne jedinice austrijske policije Kobre, koji su otputovali u Litvaniju kako bi pomogli u čuvanju tamošnje granice, dodao da EK trenutno radije priča o onome što razdvaja članice EU, a to je raspodela migranata, što većina država odbija, umesto da se posveti pitanju zaštite granica, brzo proterivanje i postupak rešavanja molbi za azil.\nChildren a traditional Lithuanian outfit attend an anti-migrant protest rally at the Vinco Kudirkos Square, in front of the Government palace in Vilnius, Lithuania, Thursday, July 29, 2021. Over 3,000 undocumented migrants, mostly from Iraq, have arrived in Lithuania over the past several months. Lithuanian border guards have detained 118 illegal migrants over the past 24 hours, the State Border Guard Service (SBGS) reported on Thursday. (AP Photo/Mindaugas Kulbis)\nZajedno sa Nemačkom Austrija, kako kaže, želi da Komisiji jasno ukaže da su to pogrešni signali.\nNehamer je poručio da mora biti jasno da EU neće dozvoliti da je neka zemlja ucenjuje, i da će sve zemlje Unije biti uz državu čije su granice ugrožene.\nOn je kazao da postoje informacije da se organizuju letovi iz Iraka u Belorusiju, gde beloruske državne organizacije prihvataju migrante, kojima se oduzimaju dokumenta i mobilni telefoni kako bi se sakrilo poreklo.\n“Očigledno beloruska vlada primenjuje model turskog predsednika Redžepa Tajipa Erdogana i pokušava vršiti pritisak na EU, kako bi Brisel ukinuo sankcije”, objasnio je on.\nNehamer je ukazao da obaveštajne službe izveštaju o dramatičnom padu cena usluga krijumčara ljudi.\nNaveo je da su ranije krijumčari ražili oko 15.000 evra za sprovođenje do litvanske granice, a da to sada košta “svega” 1.500 evra.


Izbjegnut rat: Rusija povlači trupe s ukrajinske granice | Banja Luka 24 sata\nHome Svijet Izbjegnut rat: Rusija povlači trupe s ukrajinske granice\nIzbjegnut rat: Rusija povlači trupe s ukrajinske granice\nRusija je naredila vojnoj komandi da vrati trupe u stalne baze, rekavši da je zaključila “hitnu inspekciju” svojih snaga.\n“Vjerujem da su ciljevi hitne vježbe u potpunosti postignuti. Trupe su pokazale sposobnost pružanja pouzdane odbrane zemlje”, rekao je Šojgu tokom sastanka na Krimu.\nGlasnogovornik State Departmenta Ned Price rekao je da će SAD nastaviti pažljivo pratiti situaciju s ukrajinskim zvaničnicima i drugim saveznicima, ali je dodao da “ono što ćemo tražiti jeste akcija”.\n“Jasno smo rekli u razgovorima s ruskom vladom da se ona mora suzdržati od eskalacije i odmah prekinuti sve svoje agresivne aktivnosti u Ukrajini i oko nje, uključujući nedavno slanje vojske na okupirani Krim i na ukrajinsku granicu, i svoju namjeru da blokira određene brodove u dijelovima Crnog mora”, rekao je Price.


CRNI OBLACI SE NADVILI NAD SRBIJOM, 2 VELIKE SILE RATUJU ZA PREVLAST: Kosovo im je kamen spoticanja, uticaj na Balkanu neće prepustiti bez velike borbe\n22.09.2019. 11:57h 22.09.2019. 11:57h\nNedavno reagovanje ruskog Ministarstva spoljnih poslova na izjavu ambasadora SAD u Srbiji o odličnim srpsko-američkim odnosima ukazuje da Moskva neće prepustiti poslednje ostatke uticaja na Balkanu bez borbe, što će nesumnjivo biti viđeno kao preteći tamni oblak nad lokalnim akterima u regionu, ocenjuje Jovan Kovačić u autorskom tekstu za Nju Jurop (New Europe).\nU tekstu pod naslovom "Tamni oblaci nad Srbijom, SAD i Rusija se bore za uticaj", Kovačić konstatuje da je ambasador Kajl Skot u intervjuu za jedan srpski dnevni list kazao da je "konačno vreme da se krene napred i poboljšaju naši odnosi, a imamo veoma dobre osnove da to učinimo. Mi delimo istu viziju da Srbija treba da postane zaslužan član EU".\nMoskvi nije odgovarala konstatacija ambasadora Kajla Skota da su aktuelni odnosi SAD i Srbije odlični, pa je oštro reagovala portparolka ruskog Ministarstva spoljnih poslova Marija Zaharova izjavom da se "SAD najpre moraju izviniti za bombardovanje Jugoslavije 1999, platiti odštetu porodicama ubijenih i ranjenih u napadima, pa tek onda tražiti od drugih da gledaju u budućnost".\nReči Zaharove predstavljaju čudno odstupanje od standardne diplomatske prakse pošto ministarstva spoljnih poslova obično ne komentarišu izjave ambasadora rivalskih sila i to date u trećoj zemlji, pri čemu se njihova vlastita zemlja ne pominje, navodi Kovačić.\nJasna i glasna poruka je da Moskva pažljivo prati jačanje odnosa Vašingtona i Beograda, kao i da neće blagonaklono gledati na sve veće približavanje Bele kuće i srpske Vlade, navodi autor teksta.\nDo pre nekoliko godina u Vašingtonu je postojalo čvrsto verovanje da je pitanje Kosova već rešeno i da će Zapadni Balkan ići putem članstva u EU. Tokom tog perioda, Moskva je učinila napor bez presedana u istoriji srpsko-ruskih odnosa da pridobije srca i umove, pri čemu je Kremlj u tome ostvario alarmantan uspeh kod srpske populacije, mahom zbog toga što u tim nastojanjima nije imao konkurenciju treće strane.\nRuska podrška Srbiji u Savetu bezbednosti UN, koja je uključivala blokiranje članstva Kosova u UN, dala je Moskvi znatan uticaj u Beogradu.\nIstovremeno, srpska diplomatija je krenula u akciju i izdejstvovala da 15 zemalja povuče ili poništi svoje priznavanje Kosova.\nKada je Rusija u Beogradu otvorila i dva medijska punkta - Raša Tudej i Sputnjik, a pošto je Donald Tramp izabran za predsednika, Amerika se konačno probudila u vezi aktuelne realnosti na Zapadnom Balkanu, navodi se u tekstu.\nVašington sada kaže da će prihvatiti bilo kakav sporazum koji Beograd i Priština mogu da postignu.\nTramp je u tom smislu imenovao balkanskog veterana, Metjua Palmera, za specijalnog izaslanika u nemirnom regionu kako bi ojačao posustale pregovore srpske i kosovske strane koji su zamrznuti nakon što je Pristina uvela takse od 100 odsto na svu robu iz Srbije, značajno kršeći sporazum CEFTA.\nSrbija je sa entuzijazmom pozdravila promenu raspoloženja SAD i njihovo obnovljeno učešće u mirovnom procesu, koje uključuje ideju o održavanju međunarodne konferencije o Kosovu uz učešće SAD, EU, Rusije, Kine i Turske, a sve to smanjuje uticaj Moskve nad Beogradom, koji konzistentno ponavlja opredeljenost da postane član EU.\nBeograd je do sada odbijao da se priključi clanicama EU i da uvede ekonomske sankcije Rusiji zbog ilegalne aneksije Krima, ali jasno ističe i da je svestan da članstvo u Uniji znači da mora da uskladi spoljnu politiku sa onom iz Brisela.\nDobre vesti za Moskvu nisu ni to što se srpska zastava zavijorila iznad Bele kuće u znak 100. godišnjice od uspostavljanja diplomatskih odnosa i u počast hrabrosti srpskih vojnika u 1. svetskom ratu, kao ni bilateralna komemoracija 75. godišnjice od operacije Halijard.\nTo su utoliko lošije vesti, jer je Moskva već pretrpela poraze od Zapada i u Crnoj Gori i Severnoj Makedoniji, a reči Zaharove ukazuju da Moskva neće prepustiti poslednje ostatke uticaja na Balkanu bez borbe, što će nesumnjivo biti viđeno kao preteći tamni oblak nad lokalnim akterima u regionu, navodi se u tekstu.\nSKAT BRANI SRBIJU! OPASNO ZARATIO SA AMERIČKIM VODITELJEM: Evo šta mu je američki ambasador skresao na Tviteru (FOTO)\nAMERIČKI AMBASADOR SKAT OTKRIO ŠTA ĆE MU NAJVIŠE NEDOSTAJATI KAD ODE IZ SRBIJE: Tvitovao je ovu fotografiju, tagovao je kao savršenstvo, a onda otkrio šta mu se još sviđa! (FOTO)\nZNA SE KO JE BIO NA STRANI DOBRA, A KO NA STRANI ZLA! RUSKI AMBASADOR PORUČIO: Nismo pozvani u Poljsku na obeležavanje početka Drugog svetskog rata, ali veliku pobedu slavićemo zajedno sa srpskim narodom


Datum kreiranja: ponedeljak, 20 januar 2020\nKampanja protiv pravosuđa koju su prethodnih dana pokrenuli predsednik države i ministar unutrašnjih poslova, iz početka je izgledala kao uobičajeni populizam i skretanje pažnje sa drugih pitanja.\nMeđutim, nakon izjave državnog sekretara u Ministarstvu pravde da bi bilo dobro da predsednik Srbije bira sudije i tužioce čini se kao da je reč o dalekosežnijem planu. Cilj akcije bi mogao biti pokušaj da se Ustav Srbije promeni tako što bi sudije i tužioci izgubili deo nezavisnosti koji uživaju u sadašnjim normama, umesto da se menja u pravcu koji bi bi otklonio politički uticaj na izbor, napredovanje i razrešenje sudija i tužilaca.\nTo bi bilo direktno suprotno ciljevima koje je upravo aktuelna politička garnitura postavila 2013. Bilo bi, naravno, suprotno i onome na šta se Srbija obavezala u okviru evropskih integracija, preporukama koje je dobila od GRECO, pa čak i predlogu za izmenu Ustava koji je iz Vlade već upućen u parlament.\nOvakav predlog očigledno ne bi mogao da dobije prelazne ocene bitnih međunarodnih organizacija. Zato bi se on pre mogao razumeti kao sredstvo pritiska na sudije, tužioce i njihova udruženja da ne traže više i da ne dižu glas jer može biti i gore. Isto tako, te najave mogu takođe biti i sredstvo „trgovine“ u budućim pregovorima, kako bi se sutra za „odustanak“ od te ideje dobio neki ustupak u vidu gledanja kroz prste za neko narušavanje vladavine prava.\nSve to ne znači ni da sudije i tužioci rade uvek dobro, ni da ne treba da budu odgovorniji za svoj rad. Međutim, ma koliko bilo rizika u tome da sudije i tužioci polažu račune o svom radu kolegama koje su sami izabrali, to je svakako manje loša varijanta od podvrgavanja pravosuđa kontroli političara.


Među migrantima bi se mogli naći i potencijalni teroristi\nSirijski migranti na putu kod Velesa, maj 2015.\nProblem sa migrantima je izuzetno ozbiljan i ne sme biti tretiran kao lokalni ili regionalni, kažu iz makedonskog Ministarstva unutrašnjih poslova.\nPortparol Ivo Kotevski uverava da policija ulaže maksimalne napore na suzbijanju ovog problema, ali istovremeno priznaje da se on ne bi mogao rešiti bez dobre koordinacije i saradnje sa susednim zemljama.\n“Ukoliko želimo da se nađe neko konačno rešenje, ono se mora tražiti na globalnom nivou. Ili povećavanjem bezbednosti u matičnim zemljama i stopiranjem talasa azilanata ili odgovarajućim regulisanjem u zemljama koje su krajna destinacija, odnosno olakšanjem procedura za prijem azilanata”, navodi portparol.\nKotevski kaže da je saradnja sa policijama susednih zemalja dobra, te podseća na potpisane dogovore sa skoro svim državama, kojima se reguliše i zajedničko patroliranje na državnim granicama.\n“Jedino takav dogovor nismo potpisali sa susednom Republikom Grčkom I, na žalost, u ovom trenutku ne bi mogli reći da je saradnja na najvišem nivou. Mi smo u više navrata pokretali inicijative o potpisivanju i promovisanju zajedničkih dogovora i aktivnosti sa grčkom policijom, ali bar za sada nemamo odgovor sa njihove strane”, pojašnjava Kotevski.\nEksperti kažu da je potrebna pojačana kontrola granica, ali u saradnji sa zemljama članicama Evropske unije, kako bi se sprečili ilegalni prelasci migranata.\nBlagoja Markovski iz Balkanskog foruma za bezbednost ocenjuje pozitivnim vladin predlog o zakonu o migrantima, kojim bi bio omogućen ulaz migranata u zemlju, ali da kasnije budu prebačeni na konačnu destinaciju.\nMigranti uhapšeni kod železničke stanice u Skoplju, maj 2015.\n“S obzirom na to da ovaj problem ima regionalni značaj, apsolutno je potrebna saradnja organa unutrašnjeg reda u zemljama iz susedstva, ali i između organa koji se bave problematikom zbrinjavanja ovih lica, kao što su socijalne ustanove, Crveni krst itd.”, ocenjuje Markovski.\nMarkovski ne isključuje mogućnost bezbednosnih rizika koji mogu izazvati migranti. Nije nepoznato da sa ovim ljudima koji iz ekonomskih razloga beže iz svojih zemalja, dolaze i drugi, koji nisu naivni i imaju druge motive.\n“Među tim migrantima može biti ljudi koji nisu pobegli samo iz ekonomskih razloga, već zbog političkih motiva beže i ostaju u određenoj zemlji, prenoseći svoju ideologiju. Među njima se mogu naći i takvi koji imaju i terorističke ambicije”, upozorava Markovski.\nDa se problem sa migrantima ne treba zanemariti govori i nedavna reportaža britanskog Kanala 4 o navodnom kidnapiranju sirijskih migranata, koje je albanska mafija držala zarobljene u kući u jednom kumanovskom selu.\nInače, proteklog vikenda u blizini Velesa je povređeno 14 migranata kada je kombi koji ih je prevozio izleteo sa puta, a u nedelju naveče je policija u ovom gradu isterala iz voza oko 200 migranata koji su išli iz Gjevgjelije ka Skoplju.\nKako javljaju mediji, i u Skoplju je policija u nedelju naveče privela petnaestak migranata koji su sedeli na travnjacima pored bulevara u naselju Aerodrom.\nosvježeno Osamnaest kosovskih opština dobilo načelnike u prvom krugu


Tramp i svetski lideri: od "bez pompe" do "primetno neprijatne interakcije"\nDonald Tramp u vojnoj bazi Sinjorela na Siciliji, 27. maja 2017.\nDonald Tramp se vratio u Vašington pošto je završio svoje prvo međunarodno putovanje u svojstvu predsednika. Devetodnevna poseta prošla je bez kontroverze, ali je bilo nekoliko momenata koji su izazvali čuđenje.\nDonald Tramp je počeo svoju posetu u Saudijskoj Arabiji, gde je okupljenim muslimanskim liderima rekao da nije došao da im drži lekcije.\n“Nismo ovde da kažemo drugim ljudima kako da žive, šta da rade, ko da budu, ili kako da se mole.”\nMeđutim, do kraja putovanja Trampov ton se dramatično promenio. Na samitu NATO-a u Briselu, Tramp je kritikovao američke saveznike zato što ne troše dovoljno na odbranu.\n“To nije pošteno prema narodu i poreskim obveznicima u Sjedinjenim Državama. Mnoge od ovih zemalja duguju ogromne sume novca od prethodnih godina.”\nInterakcija je bila primetno neprijatna, a još čudnijom ju je učinilo to što se Tramp nije obavezao na zajedničku odbranu zemalja članica.\n“Šalje na neki način mešovite singale našim saveznicima. Ako nećete u potpunosti da se obavežete ili bar da ste voljni da kažete da ste u potpunosti predani zajedničkoj odbrani, ne mislim da to zapravo ohrabruje druge ljude da potpuno prihvate ideju saveza”, kaže Filip Lohaus sa “Amerikan Enterprajz “ instituta.\nU središnjem delu turneje, Tramp je posletio Izrael i palestinske teritorije i izrazio optimizam povodom bliskoistočnog mirovnog procesa, ali nije pružio mnogo detalja o tome kako planira da pokrene taj proces. Jedan način bi bio da se arapske zemlje i Izrael probliže na osnovu zajedničkog nepoverenja koje imaju prema Iranu.\nOštra kritika Irana bila je ključna tema tokom Trampove posete inostranstvu, smatra iransko-američka novinarka Negar Mortazavi koja je za Glas Amerike govorila putem Skajpa.\n“Izgleda da on pokušava da stavi Iran na vrh liste neprijatelja, bar kada se radi o Bliskom istoku, i da formira novi kruga saveznika, kojima bi zajedničko bilo to da im je Iran neprijatelj”.\nOstatak Trampove posete, uključujući i sastanak sa papom Franjom u Vatikanu i sastanak sa italijanskim premijerom prošli su bez previše pompe. Tramp je proglasio svoju prvu posetu inostranstvu uspešnom, poručivši preko svog Tviter naloga da je uštedeo Sjedinjenim Državama “mnogo milijardi dolara i sačuvao milione radnih mesta."


Džozef Bajden: Amerika se vratila | Politika | DW | 05.02.2021\nDžozef Bajden: Amerika se vratila\nDok je za njegovog prethodnika Donalda Trampa težište spoljne politike bilo na načelu „America first“, novi američki predsednik od toga se jasno distancira. Džozef Bajden naglašava da su međunarodni savezi „vredno dobro“ Sjedinjenih Država – pogotovo u vremenima u kojima se čitav svet nalazi pred „nikad viđenim izazovima“.\nZa savladavanje pandemije međunarodna saradnja važnija je nego ikada, kaže Bajden. Ali i klimatske promene i rastući talasi migracije teme su koje se mogu rešiti samo zajednički, rekao je američki predsednik prilikom posete Ministarstvu spoljnih poslova u Vašingtonu.\n„Sjedinjene Države moraju da povrate verodostojnost i moralni autoritet po kojem su bile poznate“, rekao je Bajden. „Potrebno je vreme za popravljanje katastrofalne štete prethodnika, ali upravo to je ono što nameravamo.“ Predsednik je najavio i konkretne korake u cilju promene američke spoljne politike.\n-pročitajte još: Bajden je pravi čovek, ali samo za ovaj trenutak\n„Taj rat mora prestati“\nAmerička vlada će potpuno ukinuti pomoć koju je pružala međunarodnom savezu u Jemenu sa Saudijskom Arabijom na čelu. To znači da će prestati sve američke vojne operacije u Jemenu – uključujući i svaku vrstu isporuke oružja. „Taj rat mora prestati“, rekao je Bajden o trenutno jednom od najkrvavijih sukoba na svetu.\nI u odnosu sa Nemačkom Bajden je najavio preispitivanje odluka svoga prethodnika. Planirano povlačenje 12.000 američkih vojnika iz Nemačke biće odmah obustavljeno. Najpre će novi ministar obrane Lojd Ostin napdaviti opsežnu analizu američkog vojnog prisustva širom sveta.\nBajden u fokusu snimatlja tokom govora u Vašingtonu\n„Moralna sila predvodnica“\nZa razliku od prakse u vreme Trampa sada će ponovo u američkoj spoljnoj politici važnu ulogu igrati „moral i humanitarni aspekti“. „Tokom mnogo decsnija bili smo moralna sila predvodnica“, rekao je Bajden. „Ponovo moramo da prednjačimo dobrim primerom.“ Gornju granicu za prihvat izbeglica u SAD Bajden namerava da podigne na 125.000 godišnje. Tramp je to svojevremeno smanjio na 15.000.\nRusiju i Kinu američki predsednik označio je kao dva trenutno „najveća izazova“ u spoljnoj politici. „Vreme maženja s Rusijom je prošlo“. To je zemlja „koja bi htela da uništi našu demokratiju“. A Kina je, sa svojim „velikim ekonomskim ambicijama“, pretnja SAD. „Moramo odlučno da delujemo, ali diplomatskim sredstvima“.\n-pročitajte još: Bajden: Demokratija je pobedila\nJedna stvar je ipak podsetila na bivšeg američkog predsednika Trampa. Bajden je nastojao da za svoje planove pridobije običnog građanina Amerike. „Spoljna politika je i unutrašnja politika“, rekao je predsednik napominjući da dobra saradnja u ekonomskom razvoju može da pomogne da SAD osvoje nova tržišta. A međunarodna politika zaštite klime, smatra, može da stvori nova radna mesta i u SAD, što može da koristi svakom pojedinom Amerikancu.\nAmeričkim diplomatima u svetu Bajden je poručio: „Vi ste lice Amerike u svetu. Vi ne predstavljate vladu, vi predstavljate raznoliki američki narod.“\nDobra vest za Evropu\nNemački političari pozdravili su najavu obustave povlačenja američkih vojnika iz Nemačke. Član CDU zadužen za spoljnu politiku Jirgen Hart rekao je da ono što je bilo zamišljeno kao kazna za Nemačku „nije služilo bezbednosnim interesima SAD i opterećivalo je transatlantske odnose“. „Dobro je što je američki predsednik zaustavio tu nepromišljenu odluku“, izjavio je Hart agenciji Rojters. A kopredsednik poslaničke grupe CDU Johan Vadepul rekao je istoj agenciji da „ta hvalevredna odluka služi bezbednosnim interesima obeju zemalja“.\nObustavu povlačenja američkih vojnika iz Nemačke pozdravio je i poljski ministar odbrane Marijus Blapčak. To je „dobra vest za bezbednost Evrope“, napisao je on na Tviteru.\nAutor Karolina Himoj (Vašington)\nKljučne reči SAD, Amerika, Džozef Bajden, spoljna politika, diplomatija, NATO, svet\nTrajni link https://p.dw.com/p/3owIU


Intervju: Četvrt veka kompanije Alef | PC Press\nIntervju: Četvrt veka kompanije Alef\n4. novembar 2019. 29. oktobar 2019. Voja Gašić\nKada je reč o instalaciji sofisticirane opreme za najveće i najzahtevnije korisnike, nikada nije dosta iskustva, znanja, dodatnog obrazovanja i sertifikacije. A sve to mora pod kontrolom da drži iskusan menadžer, kakav je Milanka Memon, regionalni direktor kompanije ALEF Adriatic.\nKompanija ALEF je dobro poznata u Enterprise krugovima. Možete li nam, za one manje upućene, predstaviti delatnosti vaše kompanije?\nO: Kompanija ALEF je međunarodni distributer računarske i komunikacione opreme. Osnovana je u Pragu pre 25 godina, a poslovnu politiku zasnovali su na fokusiranoj podršci partnerima pri izradi projekata, kao i razvoju prodaje rešenja svetskog lidera u proizvodnji komunikacione opreme, kompanije Cisco Systems. Kada dobijete podršku svetskog lidera i opravdate ukazano poverenje, onda se uspešna saradnja proširi na veliki broj zemalja Istočne Evrope.\nDanas je ALEF kompanija koja uspešno sarađuje i s liderima u drugim tehnologijama, kao što su NetApp, Nutanix, F5, Kemp, Tycotic itd. nudeći rešenja, kao i profesionalne servise, partnerima da uspešno realizuju projekte za krajnje korisnike.\nMilanka Memon, regionalni direktor kompanije ALEF Adriatic\nStrateška saradnja s kompanijom NetApp primer je inovativnog zajedničkog pristupa razvoju partnerske mreže, gde je ALEF produžena ruka vendora u CEE regionu, s posvećenim lokalnim timovima u svim zemljama i rezultat je izvanredan.\nNutanix je mlada, a već globalna američka tehnološka kompanija, koju je Gartner prepoznao kao HCI (hiperkonvergentna infrastruktura) Magic quadrant lidera i ove, 2019. godine, između ostalog, što njihovim korisnicima pruža mogućnost slobode izbora, kako hipervizora ili cloud‑a, tako i hardverske platforme. Takvim pristupom korisniku se omogućava da zadrži postojeću infrastrukturu i virtuelizaciju, svoju investiciju, a partneru daje mogućnost da pokaže svoja znanja i iskustvo u optimizaciji postojećeg data centra kroz implementaciju Nutanix softvera. Upravo deo tog softvera razvija se u Srbiji! Posebno bih naglasila da je Nutanix jedini globalni tehnološki lider koji je investirao u Srbiju, zapošljava više stotina mladih IT stručnjaka različitih specijalnosti i ima ozbiljne planove za dalje investicije u zemlju. Nutanix je prepoznao distribuciju ALEF kao ekskluzivnog distributera za tržište jugoistočne Evrope, Grčke, Kipra i Malte.\nVrlo je uspešan i rad Autorizovanog trening centra, koji ima neverovatnu popunjenost kapaciteta u svim zemljama.\nKako vidite distributerski posao danas i da li se rad lokalnih distributera razlikuje od međunarodnih distributerskih kompanija u IT‑ju?\nStrane IT kompanije uvek donose neke nove vrednosti i velika iskustva domaćem tržištu dok su lokalne firme prilagođene lokalnim uslovima poslovanja. Potreban je napor obe strane da se razumeju da bi došli do te dodatne vrednosti koju zajedno stvaraju i koja čini razliku. Činjenice govore da mlade firme mnogo brže reaguju na nove ideje i kapitalizuju svoje odluke, i mi tu vidimo naš prostor za razvoj.\nIT distribucija uvek je pružala servis partnerima, u smislu podrške, servis u logistici, finansijama, tehničkoj podršci, marketingu, online prodaji itd. Danas, kada se proizvođači IT opreme uveliko povlače i smanjuju lokalno prisustvo, prepuštaju tržište svojim lokalnim partnerima i uloga distributera postaje izuzetno važna.\nSigurna sam da će ALEF svoju šansu tražiti pre svega u brzom i efikasnom pružanju servisa partnerskoj mreži koji im zaista nedostaju i da će biti pouzdan i provereno profesionalan partner.\nJedna od važnih aktivnosti kompanije jeste distribucija IT opreme za velike sisteme. Koliko se ova oprema razlikuje od one s kojom se sreću manji korisnici?\nGeneralno, postoji razlika u potrebi Enterprise korisnika u odnosu na SMB, ali se ona prvenstveno ogledala u složenosti IT sistema jednih u odnosu na druge. Manji korisnici moraju pratiti trendove razvoja novih tehnologija – unutar svog okruženja ili u cloud opciji, kroz svoje interne resurse ili velike Telco operatore sa svojim servisima.\nDa li u implementaciji ovih rešenja vladaju stroža pravila? Šta sve mora da ima jedna firma koja implementira ovako zahtevna rešenja?\nPravila su svakako tu da bi se poštovala i svaku firmu treba posmatrati apsolutno objektivno i kroz jedinstven aspekt primene novih IT rešenja. Od veličine kompanije, njenih poslovnih potreba i procesa zavisiće i primena rešenja koja ALEF nudi. Ta međuzavisnost ljudi, procesa i tehnologije u jednoj kompaniji diktira potrebe samog poslovnog rešenja i njegovu zahtevnost.\nKoliki deo aktivnosti odlazi na monitoring i održavanje kompleksnih rešenja za data centre i velike telekom sisteme?\nMonitoring i održavanje bilo kog informacionog sistema, bez obzira na njegovu veličinu i primenu, predstavljaju obavezne aktivnosti u životnom veku tog sistema. Jedini ispravan i moguć način za sagledavanje velikog broja informacija IT infrastrukture ogleda se u centralizaciji i interoperabilnosti razmene podataka svih elemenata u njoj. ALEF svojim korisnicima ove operacije isporučuje kao sastavni deo svih vendorskih sistema, olakšavajući proces održavanja kroz sopstveni depo originalnih rezervnih delova.\nBezbednost sistema i komunikacije spada u prioritete današnjice. Gde je sve potrebno u savremenim sistemima, proveravati bezbednost i sprečavati maliciozne akcije?\nU kompletnom lancu zaštite informacionih sistema najslabija karika upravo je čovek koji, s Web i e‑mail vektorima napada, predstavlja većinu sigurnosnih pretnji danas. Savremeni sistemi zahtevaju konstantnu bezbednost na svim nivoima i, što je možda najbitnije, njihovu interoperabilnost i podršku za razmenu informacija kako bi se sama maliciozna aktivnost uspešno uočila pre, tokom i nakon potencijalnog napada. Skalabilnost i podrška za napredne mehanizme detekcije i razmene informacija ključni su kriterijumi koje moraju da zadovolje moderna cyber security rešenja, i upravo njih kao takva ALEF gradi u svom portfoliju.\nJedna od zapaženih aktivnosti kompanije jeste edukacija i rad Autorizovanog trening centra. Odakle tolika raznovrsnost programa koje podržava kompanija ALEF?\nAko ste strateški partner, onda u svim segmentima rada morate pratiti svog partnera. ALEF sve proizvođače IT opreme s kojima ima strateško partnerstvo prati u svim segmentima, pa su tako edukacija i Autorizovani trening centar izuzetno važan segment. Kod nas se edukacija s vremena na vreme zaboravi, ali nas sve iznova iznenadi i podseti da morate nuditi znanje ako želite razvoj. A ALEF želi da partnerima obezbedi i znanje i razvoj, što će posebno biti važno u vremenu povlačenja vendora i smanjenjem njihovih daljih ulaganja.\nPored autorizovanih treninga vendora, odnedavno smo uveli i veliki boj novih treninga koji se odnose na Agile, Security, Soft skils, kao i najnovije tehnike unapređenja komunikacije, tehnike pregovaranja i slično.\nKako vidite vašu kompaniju u narednom periodu i koje su to nepopunjene niše i trendovi kojima planirate da se posvetite?\nVidim je kao firmu punu vrednih, zadovoljnih i ostvarenih mladih ljudi koji rade u regionu Istočne Evrope puni znanja i iskustava koja mogu da podele. Zvuči kao bajka, ali već smo je jednom napravili. Razvijaćemo i SEE IT platformu kroz koju ćemo partnerska rešenja i servise nuditi u regionu. Sve je više partnerskih firmi s vrlo zanimljivim softverskim proizvodima, backup rešenjima, sve je manje baznih znanja o infrastrukturi koja ćemo nuditi kao servis u regionu i povećati njihovu vidljivost na regionalnom nivou gde imamo šta da ponudimo.\nKorisna adresa: ALEF.com/rs\nTagovi: alef, intervju, IT obuka, karijera, Obuka\n← Uvodnik: Digitalna ekonomija – i još ponešto na BIZIT-u\nCuriosity rover: Još jedan pejzaž sa Marsa →


Svet - Novosti dana - 29.12.2019 | Sputnjik Srbija\n23:30 08 Mart 2021\nPucnjava u crkvi u Teksasu, dvoje mrtvih\nDve osobe su danas ubijene u pucnjavi u crkvi u gradiću Vajt Setlment u državi Teksas, a treća osoba je u kritičnom stanju odvedena u bolnicu, saopštili su zvaničnici.\nIrinej Bulović: Kamarila nekrštenog i neverujućeg čoveka izazvaće sukobe u Crnoj Gori\nĐukanović se ne obazire ni na šta. Ni na međunarodno pravo ni na proteste svojih građana.\nMuftija sandžački: I naša imovina može postati državno vlasništvo — branićemo interese muslimana\nKod Hrama mirno, razišli se i građani i policija /video/\nIspred Hrama je došlo do incidenta kada je jedan od građana nasrnuo na lidera Prave Crne Gore Marka Milačića. Milačić je prethodno uzeo policijski megafon i pozvao okupljene ispred Hrama da se mirno raziću i da dođu sutra u većem broju.\nZelenski zahvalio Putinu\nPredsednik Ukrajine Vladimir Zelenski dočekao je Ukrajince koji su oslobođeni tokom razmene zarobljenika sa Donjeckom i Luganskom narodnom republikom. On je izrazio zahvalnost svim liderima „normandijske četvorke“.\nPolicija građanima u Podgorici: Ako se za pet minuta ne raziđete, upotrebićemo silu /video/\nViše stotina građana protestuje u centru Podgorice, uzvikujući parole „Milo lopove ne damo ti svetinje“ i „hoćemo suzavac“.\nViše stotina Tivćana u protestnoj šetnji — protiv Vladinog zakona /video/\nU Tivtu je u toku protestna šetnja građana i pripadnika Mitropolije crnogorsko-primorske, koji na taj način izražavaju negodovanje zbog usvajanja Zakona o slobodi veroispovesti.\nGrađani petardama rasterali policiju u Zeti /video/\nU Zeti u Crnoj Gori došlo je do sukoba okupljenih građana sa crnogorskim policajcima, zbog usvajanja Zakona o slobodi veroispovesti.\nAlbanci traže četiri garantovana mandata u Skupštini Crne Gore\nPotpredsednik Parlamenta i predstavnik koalicije „Albanci odlučno“ Genci Nimanbegu zatražio je da listama za izbor poslanika albanskog naroda u Crnoj Gori budu garantovana četiri poslanička mandata, piše „Dan“.\nU Bijelom Polju je nakon molebana održana litija u znak protesta protiv donošenja Zakona o slobodi veroispovesti u Crnoj Gori.


06/04/2022 06/04/2022 pre 3 meseca oruzjeonline\t0 Komentara\tAustralija, Britanija, USA\t2 min\nVelika Britanija, SAD i Australija dogovorile su se da sarađuju u razvoju hipersoničnog oružja i kapaciteta za elektronsko ratovanje, saopšteno je iz kabineta britanskog premijera Borisa Džonsona.\nVest o saradnji Velike Britanije, Sjedinjenih Država i Australije na razvoju hipersoničnog oružja objavljena je nakon razgovora lidera novog odbrambenog saveza AUKUS, prenosi Rojters.\nAUKUS, pokrenut u septembru prošle godine, podstakao je Australiju da otkaže ugovor o nabavci francuskih konvencionalnih podmornica i da se odluči za program podmornica na nuklearni pogon SAD i Britanije, što je narušilo odnose sa francuskim predsednikom Emanuelom Makronom.\nU zajedničkoj izjavi, lideri AUKUS-a, Boris Džonson, američki predsednik Džozef Bajden i australijski premijer Skot Morison naveli su da su zadovoljni napretkom programa podmornica na nuklearni pogon i s konvencionalnim naoružanjem, i da će saveznici nastaviti saradnju i u drugim oblastima.\n„Takođe smo se danas obavezali da započnemo novu trilateralnu saradnju na hipersoničnom oružju i protivhipersoničnom oružju i kapacitetima elektronskog ratovanja“, navodi se u izjavi lidera AUKUS-a. SAD i Australija već imaju program hipersoničnog oružja (SCIFIRE). Britanski zvaničnici poručuju da, iako se Britanija u ovom trenutku neće pridružiti tom programu, tri zemlje će zajedno raditi na istraživanju i razvoju u ovoj oblasti. Bajdenova administracija ulaže u istraživanje i razvoj hipersoničnih raketa, budući da je ruski napad na Ukrajinu povećao zabrinutost za evropsku bezbednost, navodi Rojters. „U svetlu ničim izazvane, neopravdane i nezakonite ruske invazije na Ukrajinu, ponovili smo našu nepokolebljivu posvećenost međunarodnom sistemu koji poštuje ljudska prava, vladavinu zakona i mirno rešavanje sporova bez prinude“, naveli su lideri u saopštenju i dodali da su posvećeni „slobodnom i otvorenom Indo-Pacifiku“.\nPovodom dogovora između Britanije, SAD i Australije, kineski ambasador pri Ujedinjenim narodima Žang Džun upozorio je da bi to u drugim delovima sveta moglo da izazove krizu nalik onoj u Ukrajini. „Ko ne želi da vidi ukrajinsku krizu trebalo bi da se suzdržava od stvari koje bi druge delove sveta mogle da odvedu u krizu poput ove. Kao što kineska izreka kaže – ako ti se ne sviđa, nemoj to da namećeš drugima“, poručio je Džang.\n12/11/2021 12/11/2021 pre 8 meseci Danko V. Borojević\t0\n16/03/2022 16/03/2022 pre 3 meseca oruzjeonline\t1\n19/10/2021 18/10/2021 pre 8 meseci Danko V. Borojević\t1


Misija OEBS u Srbiji organizovala radionicu o upravljanju promenama za MUP Republike Srbije | OSCE\nPočetna strana Novosti Vest i saopštenja Misija OEBS u Srbiji organizovala radionicu o upravljanju promenama za MUP Republike Srbije\nMisija OEBS u Srbiji organizovala radionicu o upravljanju promenama za MUP Republike Srbije\nBeograd, 12. maj 2011. godine – Sedamnaest policijskih rukovodilaca MUPa srednjeg i višeg nivoa rukovođenja završilo je danas u Beogradu četvorodnevni kurs o upravljanju promenama i kreiranju praktičnih politika.\nRadionica, čiji su organizatori Misija OEBS u Srbiji i Biro za strateško planiranje MUPa, omogućila je rukovodiocima policije da steknu znanja i veštine razvoja i sprovođenja praktičnih politika u oblasti rada policije i bezbednosti.\n„Moderna policijska služba bi trebalo da svojim rukovodiocima obezbedi najsavremenija sredstva za upravljanje promenama. Ministarstvo unutrašnjih poslova je Strategijom razvoja za period 2011-2016.godine dokazalo spremnost da odgovori na moderne izazove,” izjavila je Kamij Masej, savetnica za strateško planiranje Misije OEBS u Srbiji.\n„Ova obuka podiže nivo profesionalizma policije i omogućava učesnicima da steknu neophodna znanja i veštine za upravljanje organizacionim promenama kroz sprovođenje javnih politika, posebno u kontekstu reforme policije u Srbiji,” rekao je Dražen Maravić, šef Biroa za strateško planiranje Ministarstva unutrašnjih poslova.\nTreneri sa univerziteta „Science Po” iz Pariza su vodili radionicu, dok je finansijsku podršku obezbedila Vlada Republike Francuske.


04.11.2016. u 22:43 Broj citanja: 3637\nAdvokatska komora Federacije BiH najoštrije osuđuje ničim izazvani napad i nanošenje teških tjelesnih povreda Rifatu Konjiću, advokatu u Tuzli.\n– Način, vrijeme i mjesto izvršenog napada ukazuje da je on prethodno smišljen i planiran, a najvjerovatnije je rezultat nezadovoljstva napadača postupanjem napadnutog kolege pred sudom – navodi Advokatska komora FBiH u saopćenju za javnost.\nIstovremeno, upozorava da, nažalost, napad na kolegu Konjića nije izolovan slučaj, te da su napadi na advokate sve učestaliji, a što opravdano dovodi u pitanje slobodno obavljanje profesionalne advokatske dužnosti.\nAdvokatsku komoru posebno zabrinjava činjenica da se nadležni organi otkrivanja i gonjenja počinilaca ovih napada, uglavnom vrlo inertno ponašaju.\nIz ove komore poručuju da je vrijeme da se od nadležnih državnih organa ovom problemu priđe odgovornije, te da se napadi na advokate tretiraju i sankcioniraju kao napadi na službene osobe u vršenju službe, jer su jedino advokati nezaštićeni učesnici sudskih postupaka.\n– Komora se pridružuje apelima Regionalne advokatske komore Tuzla i očekujemo da će policijski i drugi organi u što kraćem vremenu pronaći počinioca napada na advokata Konjića, te rasvijetliti motive i razloge zbog kojih je sve ovo učinjeno – navodi se u saopćenju.


Krenule pripreme za Zlatarfest\nppmedia.rs 26. април 2017. године Туризам Коментари\n„Zlatarfest“, manifestacija koja je ustanovljena 2013. godine sa ciljem da na jednom mestu, u isto vreme, krajem jula turistima predstavi sve turističke i privredne potencijale Nove Varoši i Zlatara, po peti put održaće se ove godine.\nPored tradicionalne“Sirijade”,“Zlatarske regate”,“Zlatnih ruku Zlatara”, Sabora pevanja iz vika, obeležiće ga i ove godine za lokalno stanovništvo ali i za brojne goste muzički program. Prve večeri na Trgu Petra Bojovića nastupiće Ana Kokić i Željko Šašić, sledeću noć Marinko Rokvić, a kruna „Zlatarfesta“ biće poslednje, rok veče, kada nastupa „Crvena jabuka“- kaže ispred organizatora ove manifestacije Rosa Jakovljević, direktorka TSC”Zlatar”\nDirektorka TSC Zlatar - Rosa Jakovljević (foto: ppmedia.rs)\n– Posetiocima obećavamo znatno bogatije kulturne sadržaje, posebno one za decu i mlade. Plan je i da se regata vrati na Radoinjsko jezero gde je i ustanovljena kao manifestacija. Centralna dešavanja biće upriličena kao i prethodnih godina na glavnom gradskom Trgu, a njegova adaptacija i komletno uređenje očekuju se već u narednim danima- naglašava Rosa i dodaje da posebno zanimljiv program očekuje najmlađe posetioce ove manifestacije, pa će tako mališani uživati u predstavama, kreativnim radionicama i druženju sa dečjim piscima.\nOznake: zlatarfest tsc zlatar rosa jakovljevic zlatarfest 2017


Matija Nastasić se takođe vraća u reprezentaciju Srbije - Izazov\nMatija Nastasić se takođe vraća u reprezentaciju Srbije\nNovi magazin 19. avgusta 2019. 15:55\n„Bila je to jedna lepa i otvorena priča, dvosmerna. Jako fin razgovor, barem sam ga ja tako doživeo, a verujem i Matija“, rekao je selektor Ljubiša Tumbaković za sajt Saveza.\n„Ono što je bio prioritet kada sam došao, jeste da razgovaram sa svim igračima, tako da sada zatvaram priču sa Nemačkom. Ostala je još jedna mala grupa igrača da se pokrije i to ćemo obaviti u narednih nekoliko dana“, kazao je Tumbaković.\n„Naravno, i tu je bilo prisutno dvosmerno razumevanje vezano za naš rad i neke zahteve koje sam ja izneo. Utisak je da su iza nas dva veoma uspešna dana i mislim da sve ide nekim svojim pozitivnim tokom“, kazao je Tumbaković.\n„Vidim da su puni entuzijazma i da jedva čekaju nova iskušenja u reprezentativnom dresu. Sada je sve na selektoru, ali mi je drago što su svi igrači na raspolaganju i što vidim kod njih želju da odvedu Srbiju na Evropsko prvenstvo“, rekao je Matijašević.\nDuško Tošić trenira sa Crvenom zvezdom\nSrpski fudbaler preživeo dramu na utakmici: Perović van životne…\nVlahović posle dva gola: Navijači, izvinite, nisam imao nameru da…\nBudućnosti i Primorskoj trijumfi u Kupu, Zadar posle 13 godina osvojio…\nMatić o debiju: Imao sam pozitivnu tremu, osetio sam leptiriće u…\nLampard digao glas protiv video tehnologije: VAR uništava dušu…\nNovak Đoković u Beogradu sa decom iz komšiluka igrao tenis ispred…


Predsednik Srbije Boris Tadić započeo je u ponedeljak konsultacije sa predstavnicima parlamentarnih partija o izboru mandatara i formiranju nove vlade. On se najpre susreo sa predstavnicima Srpske radikalne stranke (SRS), koja je osvojila najviše glasova na parlamentarnim izborima 21. januara.\nGeneralni sekretar SRS-a Aleksandar Vuccich izjavio je ranije da ta stranka ide na razgovor da vidi da li joj je poveren mandat za sastavljanje vlade i da li je Tadich, koji je i predsednik DS-a,\npodneo ostavku zbog "izbornog poraza". Iako pojedinačno ima najviše poslanika, procenjuje se da Srpska radikalna stranka ima samo teoretske šanse da formira vladu s obzirom da nijedna stranka nije spremna da ide sa njom u koaliciju.\nTadićeva Demokratska stranka, koja na drugom mestu po broju mandata, predlaže da sve stranke demokratskog bloka formiraju vladu.


U sigurnim kućama 24 žene žrtve nasilja | SerbianForum\nU sigurnim kućama 24 žene žrtve nasilja\nU tri sigurne kuće trenutno su smeštene 24 žene i 26 mališana koje su dovele u "skloništa" od nasilja, po pravilu učestalijeg tokom prazničnih dana, najnoviji su podaci beogradskog Savetovališta protiv nasilja u porodici.\nRukovodilac programa "Sigurna kuća" Vesna Stanojević potvrdila je Tanjugu da je trend povećanja broja poziva žena - žrtava nasilja vezan ne samo za novogodišnje praznike koji, pored lepote, nose i nedaće izazvane potrošnjom veće količine alkohola, nedostatkom novca, već uopšte za post-praznične dane i period nakon godišnjih odmora.\n"Posmatrani na godišnjem nivou, podaci govore da je broj poziva bio smanjen u odnosu na 2010, ali to nije i pokazatelj da ima manje nasilja", naglasila je Stanojević i precizirala da je u 2010. broj poziva bio 5.335, a u protekloj godini oko 4.000.\nBorbi protiv nasilja u porodici, podsetila je ona, priključio se na Međunarodni dan borbe protiv nasilja, 25. novembar, Operativni centar Ministarstva unutrašnjih poslova u kojem neprekidno i besplatno na broj 0800 100 600 građani mogu da prijave nasilje u porodici i potraže zaštitu u vidu reagovanja u konkretnim slučajevima, ali i na nivou saveta.\n"Prevencija je od ključnog značaja i svaki vid delovanja u tom pravcu je korak dalje u pomoći izloženima toj vrsti zla. Situacija je ohrabrujuća barem u tom smislu da se sve više žena odlučuje da uputi poziv za pomoć", tvrdi Stanojević.\nBeogradsko Savetovalište protiv nasilja u porodici je neprofitno, nevladino, nestranačko udruženje građana, otvoreno za sve žene koje se suočavaju sa nasiljem u braku, porodici ili van nje i podržava njihovo nastojanje da pronađu izlaz iz takve situacije.\nRad Savetovališta se odvija kroz neposredne, individualne razgovore sa ženama i decom, kao i putem telefonskih razgovora. Jedan od bitnih segmenata predstavlja pravna pomoć, a poseban vid vid rada Savetovališta predstavljaju sigurne kuće.\n"Podrška na svim nivoima je od izuzetne važnosti, kao i efikasnost svih uključenih u projekte zaštite na nivou cele Srbije, ali i obaveštenost javnosti o svim vidovima pomoći žrtvama porodičnog nasilja", poručila je Stanojević.


ODRŽANO "VEČE JAHORINE U BEOGRADU " | SRNA\nBEOGRAD, 13. NOVEMBRA /SRNA/ - U Beogradu je održano "Veče Jahorine" na kojem su predstavljeni rezultati Olimpijskog centra "Jahorina" u protekloj sezoni i planovi za predstojeću sezonu.\nGeneralni direktor Olimpijskog centra "Jahorina" Dejan LJevnaić rekao je na otvaranju da Jahorina ove godine očekuje još uspješniju zimsku sezonu, nakon prethodne koja je bila najuspješnija do tada, ali i ljetne koja je za 900 odsto premašila prethodne.\n"Došli smo da prezentujemo šta smo to radili godinu dana, sve projekte koje smo pripremili za ovu zimsku sezonu, da kažemo šta je sve spremno - mnogo je infrastrukturnih projekata izgrađeno ovog leta, počevši od gondole, novog ski-lifta, staza, novih sistema za osnežavanje i jezera, novog sistema ski-data, kapija, jednostavno potpuno novo lice Jahorine", rekao je LJevnaić.\nOn je dodao da su od ove godine prvi put uvedene direktne autobuske linije iz Srbije zbog interesovanja skijaša iz Novog Sada i Beograda, te da su napravljeni paketi sa "Er Srbijom", kao i agencijama Ski-bus i Ski-pan Slovenije za velike ski-openinge.\n"Došli smo da sve to prezentujemo i da, naravno, zahvalimo svima, počevši od srpskog člana Predsjedništva BiH Milorada Dodika koji je sigurno najzaslužniji, potom Vlade Republike Srpske, predsednice Republike Srpske Željke Cvijanović, svih zaposlenih u Olimpijskom centru `Jahorina`, koji su radili svakodnevno prekovremeno i svakog vikenda i u ovom veoma kratkom roku stigli da to sve postignemo i realizujemo sve te projekte", rekao je LJevnaić.\n"Imamo međunarodni aerodrom, imamo najbolji odnos cena - kvalitet, a za Republiku Srpsku im ne treba viza. Jednostavno, najkonkurentiji smo i mislim da su uglavnom zbog kvaliteta došli kod nas", rekao je LJevnaić.\nDirektor Predstavništva Republike Srpske u Srbiji Mlađen Cicović pozdravio je zvanice u ime predsjednika i premijera Srpske i srpskog člana Predsjedništva BiH, ističući da mu je posebna čast i zadovoljstvo što je Predstavništvo, radeći na promociji Olimpijskog centra "Jahorina" postalo dio projekta Vlade Srpske kojim ona Jahorini vraća stari sjaj.\n"Ovaj projekat je od početka imao bezrezervnu podršku srpskog člana Predsjedništva BiH Milorada Dodika, što je dovelo do toga da Jahorina sija kao 1984. godine", istakao je Cicović.\nOn je naveo da Jahorina svim skijašima garantuje 120 dana skijanja, te da se na taj način svrstala u red evropskih i svjetskih skijaških centara.\n"Radeći dalje na infrastrukturnom povezivanju Olimpijskog centra sa Istočnim Sarajevom i Palama daje se veliki doprinos i razvoju Republike Srpske. Sve su to razlozi da dođete na Jahorinu", poručio je Ciciović.\nTradicionalnoj svečanosti u organizaciji Olimpijskog centra "Jahorina" prisustvovali su i ministri u Vladi Srbije - spoljnih poslova Ivica Dačić, zaštite životne sredine Goran Trivan, te rudarstva i energetike Aleksandar Antić.\nSvečanosti "Veče Jahorine u Beogradu" prisustvovali su i predsjedavajući Kluba poslanika SNSD-a u Predstavničkom domu parlamenta BiH Staša Košarac, predsjednik Privredne komore Republike Srpske Borko Đurić, te brojne zvanice iz javnog života.


RTS :: Slučaj izraelskih turista na Sejšelima – Tel Aviv suzama ne veruje\nKoronavirus u svetu Slučaj izraelskih turista na Sejšelima – Tel Aviv suzama ne veruje\npetak, 07. maj 2021, 22:04 -> 22:37\nIzvor: RTS, haaretz.com\nNakon što su se desetine vakcinisanih izraleskih turista požalile na društvenim mrežama da im lokalne vlasti ne dozvoljavaju da napuste Sejšele zbog, kako smatraju, lažno pozitivnih testova na kovid, iz otadžbine im poručuju da se pridržavaju propisa.\nVakcinisani Izraelci od 25. marta mogu da uđu na Sejšele bez karantina.\nPutnici, koji su iskazali svoju frustraciju na Fejsbuk stranici "Sejšeli za putnike tokom koronavirusa", veruju da su njihovi rezultati netačni i žalili su se da su deset dana bili primorani na karantin pre nego što im je dozvoljen povratak kući, piše list Haarec.\nJedan broj turista koji su imali pozitivan test na virus tvrdi da su naknadni pokazali da u stvari nisu zaraženi. Žalili su se da ih karantin u lokalnim hotelima košta stotine dolara.\n"U poslednja dva dana čuli smo za više od 20 slučajeva zaraze Izraelaca", napisao je u toj Fejsbuk grupi turista Tal Atijas, koji je u karantinu na Sejšelima.\n"Ponašanje ovde je jednostavno apsurdno", žali se izraelski turista sa Fejsbuk nalogom sa imenom Lijav. "Nema šanse da je toliko puno vakcinisanih Izraelaca pozitivno. Većina turističkih radnika ovde je vakcinisana ", dodao je Lijav.\nRepublika Sejšeli, ostrvo u Indijkom okeanu uz obalu Kenije, predvodi svet u vakcinaciji, a više od 62 odrasle populacije dobilo je dve doze kineskog "Sinofarma" ili indijskog "Kovidšilda".\nMeđutim, vlasti te ostrvske zemlje je u utorak su ponovo uvele ograničenja poput držanja fizičke distance, zatvaranje škola i prodavnica i zabrana većine javnih okupljanja nakon novog naleta većeg broja zaraženih koronavirusom.\nIzraelske vlasti: Poštujte lokalne propise\nUprkos pričama koje kruže društvenim mrežama, izraelski zvaničnici veruju da su žalbe u velikoj meri preterane.\nJedan zvaničnik rekao je za Haarec da su izraelske vlasti upoznate sa samo deset pozitivnih slučajeva od oko 3.500 građana koji se trenutno nalaze u zemlji i da ne veruje da će Sejšeli učiniti bilo šta na štetu izraelskih turista koji su važni za lokalnu ekonomiju.\nIzraelski ambasador u Keniji razgovarao je sa predstavnikom ministarstva zdravlja Sejšela kako bi se raspitao o situaciji.\nU saopštenju koje je izdala izraelska ambasada navodi se da izraelski turisti "predstavljaju značajan udeo u turizmu Sejšela" i poziva ih da ne krše karantin.\n"Turisti za koje je utvrđeno da su pozitivni na koronavirus moraju se pridržavati lokalnih smernica", zaključuje se u saopštenju.


Mercedes-AMG GT uskoro ide u penziju - ZENICAgrad.INFO\nPrema posljednjim nezvaničnim informacijama proizvodnja Mercedesovog supersportskog modela AMG GT prestaje u decembru, a narudžbe se više ne primaju.\nMercedesov supersportski model AMG GT u ponudi je od 2015. godine, a kupci su dvosjed koji pokreće AMG-ov 4-litarski biturbo V8 motor mogli da izaberu između Coupé i Roadster karoserije.\nZatvaranje knjige narudžbi prvi je znak skorog kraja priče za Mercedesov neelektrificirani model koji je u julu predstavljen u najbržoj i najsnažnijoj verziji Black Series (730 KS), a koju u njemačkoj automobilskoj kompaniji tradicionalno nude uz posljednja izdanja.\nJedno je sigurno, zbog sve strožijih restriktivnih mjera oko emisije izduvnih gasova nasljednika modela GT pokretat će „plug in“ hibridna pogonska grupa. Potpuna elektrifikacija još nije u planu, a ne očekuje se ni „open air“ karoserijska verzija, jer će Mercedes-AMG za ljubitelje otvorenog neba prije kraja godine predstaviti novu generaciju modela SL.\nNema sumnje da AMG-ovi specijalisti u Affalterbachu uveliko rade na nasljedniku GT-a koji bi se na sceni trebao pojaviti najkasnije do 2023. godine.\nPrevious Post: Nabrojali smo sve laži, neistine i poluistine u vikend-ratu saopćenjima zbog smrzavanja Zeničana\nNext Post: “ArcelorMittal”: JP “Grijanje” nije ispunilo potrebne preduvjete za početak sezone grijanja u Zenici


Република Српска обиљежила 27. рођендан - Град Бања Лука\nRepublika Srpska obilježila 27. rođendan\nNizom svečanosti koje su danas održane u Banjoj Luci, Republika Srpska je obilježila svoj 27. rođendan. U prisustvu najviših zvaničnika Republike Srpske, Bosne i Hercegovine, Grada Banja Luka, Srpske pravoslavne crkve te diplomatskog kora, u najvećem gradu Srpske, danas je organizovan defile, a potom i svečana akademija.\nPredsjednica Republike Srpske Željka Cvijanović je istakla da Republika Srpska danas proslavlja 27. rođendan – u miru i slobodi, snažnija nego ranije, svjesnija sebe i važnosti svog očuvanja, odlučna da hrabro korača u budućnost – ponosna i vječna, baš onako kako to kaže i centralna poruka ovogodišnjeg programa obilježavanja Dana Republike.\nPredsjedavajući Predsjedništva BiH Milorad Dodik, kazao je danas u Banjoj Luci da je Republika Srpska zemlja mira, dobrih ljudi i slobode, upozorivši da je slobodarski srpski narod na ovim prostorima uvijek masovno stradavao kada nije imao svoju državu i poručio da samo država koja na ovim prostorima okuplja Srbe može tom narodu da garantuje slobodu.\nPredsjednica Vlade Srbije Ana Brnabić, rekla je danas na svečanoj akademiji, koja se povodom Dana Republike – 9. januara održanaa u Banjoj Luci, da je potrebno mnogo političke mudrosti i hrabrosti da srpski narod ne bi živio kako ga vjetrovi nose, nego kako sam želi da živi u miru, stabilnosti, slobodi i nezavisan u donošenju odluka .\nDanašnji program obilježavanja Dana Republike, započeo je obrazovnom predstavom u Dječijem pozorištu Republike Srpske, a završen je svečanim prijemom u Administrativnom centru Vlade RS.\nRadojičić: Nova toplana opravdala očekivanja\nPodrška Grada za rukometaše „Borca“\nProstoro uređenje: Poziv za dostavljanje prijedloga\nGradnja saobraćajnog prstena oko grada: Počelo proširenje Ulice Gavrila Principa


Međunarodni VELUX konkurs za arhitekte „Bringing light to life 2018“ otvoren je za vaše projekte - Muški magazin - trendovi, fitness, lifestyle, saveti, devojke... `\nArhitektonski konkurs “Bringing Light to Life” za cilj ima promociju projekata koji pokazuju raznovrsnost mogućnosti aplikacije krovnih prozora na kućama, stambenim, poslovnim i komercijalnim zgradama.\nZainteresovani se mogu registrovati i prijaviti projekte u dve kategorije: Porodične kuće i Rezidencijalni/Javni objekti. U konkurenciji za nagrade biće samo pravi projekti koji u sebi sadrže krovne prozore i/ili svetlosne tunele za kose i ravne krovove. Detalji, 3D vizualizacije i dodatne infrormicaije o projektu su dobro došle budući da će vizualizovani projketi imati prednost prilikom ocenjivanja žirija.\nRok za slanje projekata je 10.decembar / 23:59:59 h.\nŽiri će o pobednicima odlučivati tokom januara 2019.godine dok će pobednici biti obajvljeni na svečanoj ceremoniji koja će se održati u Sofiji u februaru 2019. godine.\nkonkurs za arhitekte\nPROČITAJTE SLEDEĆI TEKST: Flojd Mejveder - zvanično najplaćenija javna ličnost


JUSTINA ILI NEVOLJE ZBOG VRLINE - Markiz De Sad\nakademiju, nakon koje hrabro i uspešno ratuje u Sedmogodišnjem ratu, sticuci tako divljenje i poštovanje okoline. Naocit i šarmantan markiz imao je jak uticaj na ljude oko sebe – mnogi su ga smatrali dopadljivim i prijatnim mladicem.\nMedutim, zajedno sa društvenim talentima, upravo tada pocinju... u Francuskoj osamnaestog veka. Medutim, za markizovu strast prema sodomiji niko ne bi saznao da se tom prilikom nije odigralo nešto daleko bizarnije.\nPlacene devojke su poslužene velikim kolicinama cokolade zacinjenom popularnim afrodizijakom “španskom mušicom”. Ovakvom ishranom markiz... ne postoje, pretpostavlja se da su ih markiz i markiza de Sad, zajedno sa još troje clanova posluge, svakodnevno prisiljavali na masturbaciju, felacio, sodomiju, vezivanje lancima i bicevanje. Zlostavljanje je potrajalo citavih šest nedelja, dok roditelji devojcica nisu poceli da se raspituju za njihovo\nJUSTINE ILI NEDACE KREPOSTI - Markiz De Sade


I tokom jučerašnjeg hapšenja pronađen je arsenal oružja, koji je, kako su naveli elektronski mediji na Kosovu, bio sakriven u jednoj jami iskopanoj na okolnoj planini. Inače, i u ponedeljak policijska uprava za borbu protiv terorizma uhapsila je pet osoba osumnjičenih da su pripremale terorističke akcije i posedovale ilegalno oružje, zbog čega im je određena mera pritvora. Tokom racije policija je pronašla eksploziv, bespilotne letelice i protivtenkovsko oružje. Kako se navodi iz tužilaštva, uhapšeni su osumnjičeni za krivično delo "uvoz, izvoz, snabdevanje, transport, proizvodnja, razmena, posredovanje ili neovlašćena prodaja oružja ili eksploziva". Pojedini prištinski mediji naveli su takođe da se radi o grupi Albanaca, radikalnih islamista, koji su planirali terorističke napade na KiM, ali još uvek nije jasno da li je ta grupa bila deo ili je imala veze sa ISIS-om ili drugim terorističkim organizacijama.\nDRAMATIČNA AKCIJA SPASAVANJA U BEOGRADU: Muškarac pretio da će skočiti sa šestog sprata\n12. 10. 2021. u 07:53\n"UBICA LIKVIDIRAO GORANA, PA VOZIO NJEGOV AUTO!" Toma Fila analizira ubistvo porodice Đokić\n11. 10. 2021. u 23:04\nFOTOGRAFIJA KRVAVOG IVANA MARINKOVIĆA: Nakon što ga je devojka izbola, objavljena jeziva slika na Instagramu (FOTO)\n11. 10. 2021. u 21:46\nI ZVICEROVI PRSTI U 20 TONA KOKAINA? Navodnog vođu "kavačkog klana" sud u Filadelfiji doveo u vezu sa rekordnom zaplenom narkotika\n11. 10. 2021. u 21:05\nKiM hapšenje Oružje terorizam


TENKOVI, BORBENA VOZILA, MIGOVI: Uskoro nam iz Rusije stiže naoružanje, čime postajemo NAJJAČA SILA na ovim prostorima | Dnevne\nPočetna AKTUELNO TENKOVI, BORBENA VOZILA, MIGOVI: Uskoro nam iz Rusije stiže naoružanje, čime postajemo NAJJAČA SILA na ovim prostorima\nĐordjević je novinarima rekao da je dogovor sa Ruskom Federacijom potvrda da Vlada Srbije na čelu sa premijerom Aleksandrom Vučićem radi ispravnu stvar dobru za državu.\n– Predsednik Rusije (Vladimir) Putin rekao je da će on potpisati ukaz. Čekamo da bude potpisan ukaz i u skladu sa tim ukazom preuzećemo dalje korake – obijasnio je Đorđević.\nPrema njegovim rečima, postoje dve varijante, a jedna je da to bude samo pomoć.\n– Ono što smo zamolili je da bude, na osnovu vojno-tehničkog sporazuma, vojna tehnička pomoć. To dosta olakšava proceduru i dosta brže cemo doći u posed tih aviona i početi sa remontom i modernizacijom – rekao je Đorđević.\nNavodeći da je pored toga dogovoreno da bude isporučeno i 30 tenkova T72 i 30 borbenih vozila BRDM 2, on je istakao da će svi biti potpuno mordenizovani i rementovani i kao takvi predmet donacije Srbiji.\n– Čekamo samo da se završi, pretpostavljam, proces u Rusiji i nakon toga da budu isporečeni. Onda ćemo da vidimo tehniku kako i na koji način ćemo da ih dopremimo – rekao je Đorđević.\n– Dobićemo ih verovatno u nekoj luci u Rusiji i od tog trenutka oni postaju naši. Mi ćemo u skladu sa tim organizovati dopremanje u Srbiju i to je jedini trošak koji će imati Srbija – rekao je Đorđević koji je sa ministrom prosvete Mladenom Šarčevićem potpisao Sporazum o međusobnoj saradnji dva ministarstva.\nRemont MiG-ova u Srbiji\nMinistar odbrane Zoran Đorđević izjavio je danas da je interes Srbije da remont MiG-ova 29 bude u Srbiji.\n– Remont će biti u Srbiji, iz više razloga. Prvo, da naši ljudi iz (vazduhoplovnog zavoda) ‘Moma Stanojlović’ budu prisutni i da budu učesnici u remontu, a drugo i zbog mogućnosti da sve to preuzmemo u budućnosti – rekao je Đorđević.\nNa pitanje da li će svih šest MiG-ova 29 stići odjednom, Đorđević je objasnio da je ranije bilo pregovora da stignu “pet plus jedan”, ali da je na poslednjem sastanku u februaru dogovoreno da bude svih šest.\nGostujući na RTS-u, Đorđević je rekao da je interes Srbije da Vojska bude najbolje opremljena, da može da zaštiti svoju teritoriju i građane i istakao da planovi idu u dobrom pravcu.\nOn je naveo da modernizacija Vojske ide dobrim putem, kroz opremanje vazduhoplova i vazdušne odbrane.\nO mogućnosti da Srbija bude centar za helikoptere, Đorđević kaže da sve ide u pravcu da to brzo zaživi.\n– Prvo će to biti mali, regionalni centar koji bi trebalo kasnije da izraste u jedan moderan, savremeni centar za jugoistočnu Evropu – rekao je Đorđević.\nMinistar kaže da “Srbija grabi krupnim koracima” kada je reč o namenskoj industriji.\nGovoreci o migrantima, Đorđević kaže da je bitno da se spreče ilegalni ulasci u zemlju.\nOn je istakao da je do sada sprečeno više od 20.000 ilegalnih ulazaka.\n– Bitno je i da evidentiramo te ljude koji žele da produ kroz Srbiju. Vojska i policija rade posao i bice spremne za sve – rekao je ministar.


Putin: Nismo protiv ulaska Srbije u EU\nPremijer Rusije Vladimir Putin i predsednik Srbije Boris Tadić na konferenciji za novinare u Beogradu\nPremijer Rusije Vladimir Putin završio je danas zvaničnu posetu Beogradu posle koje će ostati zapamćena njegova poruka da Rusija nema ništa protiv ulaska Srbije u EU, ali da je protivno interesima Rusije pristupanje Beograda NATO-u. Razgovori Putina i Tadića trajali su sat vremena duže nego što je predviđeno, a ruskog premijera sačekalo nekoliko stotina građana ispred Skupštine Srbije.\nRuski premijer Vladimir Putin poručio je tokom današnjeg boravka u Beogradu da Rusija po pitanju Kosova i Metohije ostaje i u budućnosti saveznik Srbije. Kako je rekao novinarima posle razgovora sa predsednikom Srbije Borisom Tadićem, Moskva po pitanju Kosova polazi od Rezolucije SB UN 1244 koju niko nije ukinuo, a o pregovorima Beograda i Prištine Putin kaže:\n"Suveren je izbor srpskog naroda kako će da vodi svoje spoljne poslove. Bilo kakvi pregovori bolji su od ratnih sukoba."\nOcenjujući današnje razgovore u Beogradu, Putin smatra da su oni potvrdili visok nivo uzajamnog razumevanja, pa i po pitanju evropskih aspiracija Srbije:\n"Evropska orijentacija Srbije nas ne brine i ne uznemirava, pažljivo ćemo pratiti taj proces i zajedno raditi na tome da on ne bude na štetu odnosa naših dveju država."\nRuski i srpski premijer tokom susreta u Beogradu\nPremijer Rusije je rekao da je sa srpskim sagovornicima razgovorao o energetici i gasovodu Južni tok, saradnji u oblasti železničkog saobraćaja i turizma, regionalnom centru u Nišu, kao i potencijalnom učešću u srpskih građevinskih firmi na projektima za izgradnju objekata za Olimpijske igre u Sočiju i fudbalsko prvenstvo sveta u Rusiji.\nPo oceni predsednika Srbije današnji razgovori sa premijerom Rusije otvaraju nove perspektive u mnogim pitanjima. Tadić je rekao i da Evropska unija ostaje strateški cilj Srbije, ali da Beograd nikada neće prenebregnuti suštinske veze sa Rusijom. Kada je reč o energetskoj bezbednosti, nju je, po rečima Tadića, danas nemoguće ostvariti bez Rusije:\n"Dobio sam uveravanja od Vladimira Vladimiroviča da će Južni tok kao projekat biti realizovan u narednim godinama. Za Srbiju, još jednom ponavljam, zemlju koja ima posebne energetske potrebe koje su vezane za uvoz i izuzetnu saradnju u tom domenu sa Rusijom realizacija projekta Južni tok je oz izuzetnog značaja."\nNakon sastanka sa Tadićem i njegovim timom, u Palati Srbija je održan i sastanak delegacija Srbije i Rusije, u kojem učestvuju i premijer Mirko Cvetković i ministri srpske Vlade Srbije. Dve delegacije su potpisale sporazume o naučnoj saradnji, kao i o saradnji u oblasti turizma i drumskog saobraćaja.\nVladimir Putin je danas posetio Skupštinu Srbije i sastao se sa šefovima poslaničkih klubova, koji su posle razgovora sa ruskim premijerom preneli njegov stav da Rusija nema ništa protiv ulasku Srbije u EU, ali i da je protivno njenom interesu ulazak Srbije u NATO. Boravak u Beogradu ruski premijer je završio posetom Fudbalskom klubu Crvena zvezda.


Potpredsednik KSS za žensku košarku Ana Joković posetila Smederevsku Palanku\nPotpredsednik KSS za žensku košarku Ana Joković posetila je Smederevsku Palanku.\nPredsednik ove opštine Toplica Pintorović organizovao je u svom kabinetu prijem za Jokovićevu, a povod ove posete bio je sastanak na temu stanja u ženskoj košarci u Palanci, kao i priča o talentovanim igračicama koje su ponikle u KK Palanka 2000.\nSastanku u kabinetu predsednika Opštine prisustvovali su i Bojan Samardžić, sekretar kluba Palanka 2000 i trener Predrag Stanošević, sa saradnicima i mladim košarkašicama.\nPotpredsednik KSS Ana Joković zahvalila se na toplom i srdačnom prijemu, kao i na razumevanju od strane čelnika lokalne samouprave kada je u pitanju finansiranje ženske košarke u narednoj 2018. godini. Оna je tom prilikom istakla da je KK Palanka 2000, osim što je najmasnoviji klub sa sedam registrovanih takmičarskih selekcija, ubedljivo najbolji klub u regionu Centralne Srbije.\nPredsednik opštine Smederevska Palanka Toplica Pintorović izrazio je zadovoljstvo zbog posete potpredsednice KSS i istakao da će lokalna samouprava i u narednom periodu činiti sve što je u njenoj moći da, uprkos jako teškoj finansijskoj situaciji u kojoj se nalazi, obezbedi sredstva za pomoć svim sportskim klubovima na teritoriji te opštine.\nTUGA U KRAGUJEVCU Pronađeno telo nastavnika u njegovom stanu


Alkaloid - Obraćanje generalnog direktora/Predsednika upravnog odbora\nPočetak || Profil kompanije > Obraćanje generalnog direktora/Predsednika upravnog odbora\nOBRAĆANJE GENERALNOG DIREKTORA / PREDSEDNIKA UPRAVNOG ODBORA KOMPANIJE ALKALOID SKOPLJE\nRazličiti geopolitički događaji, kako na globalnom tako i na lokalnom nivou obeležili su 2018. godinu.\nVeliki iskorak predstavlja rešenje spora o imenu, napredak Severne Republike Makedonije u evroatlanskim integracijama, što bi trebalo da pozitivno utiče i na ekonomske tokove i stavljanje ekonomije u fokus.\nI pored svih objektivnih i subjektivnih izazova na ekonomskom i političkom planu u zemlji, regionu, ali i na svetskom nivou, Alkaloid je u 2018. godini generisao pozitivne finansijske rezultate u svom poslovanju, ulažući značajne napore i mere predostrožnosti u svakodnevnim aktivnostima.\nUkupna konsolidovana prodaja iznosi 9.783.285.973 МКD, što predstavlja povećanje od 8% u odnosu na prethodnu godinu. Naša individualna neto-dobit iznosila je 848.199.257 МКD i beleži povećanje od 11%,dok je konsolidovana neto dobit iznosila 862.410.928 MKD, što predstavlja povećanje od 7 %, u odnosu na 2017. godinu. Farmacija zauzima 85% ukupne (konsolidovane) prodaje, kozmetika 9%, a po 3% bilje i i hemija.\nOd ukupne konsolidovane prodaje, 37% je ostvareno na domaćem tržištu, a 63% predstavlja plasman na strana tržišta, od čega je 35% prodaje je ostvareno u jugoistočnoj Evropi, 21% prodaje u zapadnoj Evropi, 6% u Rusiji i ZND-u i 1% na ostalim tržištima. Tokom 2018. godine imali smo 166 novo zaposlenih, pa je 31. decembra 2018. godine, u ALKALOID-u radilo 2022 ljudi.\nPrema podacima Makedonske berze, Alkaloidove akcije tokom 2018. godine ponovo su bile među najlikvidnijim i akcijama kojima se najviše trguje.\nKao jedna od vodećih kompanija na makedonskoj berzi, Alkaloid AD Skopje je u redovnom berzanskom poslovanju učestvovao sa trgovanim 574.304.677 МКD, što predstavlja 13,48% ukupnog prometa registrovanog na prvom oficijalnom tržištu na Berzi u 2018. godini.\nCena akcija kompanije ALKALOID AD Skopje se kretala od 7.400 МКD dо 8.629 МКD, sa prosekom od 8.050,33 МКD, što predstavlja povećanje od 26,97% prosečne cene akcije u odnosu na 2017. godinu. Prihod iz dividende Alkaloidovih akcija iznosi 3, 29%, što predstavlja znatno bolju investiciju od štednje u banci.\nPriznanje za visok nivo korporativnog rukovođenja, transparentnost u poslovanju i kvalitet komunikacije sa investitorima i javnošću predstavlja nagrada Kristalno zvono 2018. Kompaniji Alkaloidu ovo priznanje je dodeljeno kao prvorangiranoj u konkurenciji od 105 kotiranih kompanija na 20-toj Konferenciji Makedonske berze.\nPrethodnu godinu obeležio je i trend proširenja odobrenja za puštanje lekova u promet, kao i početak novih projekata. Realizovali smo preko 44 projekta spoljnjeg i unutrašnjeg licenciranja širom sveta.\nDobili smo 163 odobrenja za puštanje lekova u promet i 97 odobrenja za medicinska sredstva i dodatke ishrani. U 2018. godini smo dobili i prvo odobrenje za afričko tržište i potpisali prvi ugovor o spoljnjem licenciranju sa kompanijom Sandoz, jednom od vodećih globalnih farmaceutskih kuća, o zastupanju na nemačkom tržištu.\nPreko naše Službe za poslovni farmaceutski razvoj ostvarili smo prihod iznad 10 miliona eura kroz realizaciju različitih projekata. Intenzivno smo radili na novim proizvodnim portfolijima, za koje su naša očekivanja optimistična na srednji i duži rok.\nU 2018. godini ukupne investicije kompanije iznosile su 1.081.736.913 МКD, što je 26% više u poredjenju sa 2017. U 2018. godini Alkaloid je dobio priznanje Privredne komore Makedonije za najveći broj realizovanih investicija.\nTekuće investicione aktivnosti, prema planu za kapitalne investicije, uključuju: nabavku nove mašine za proizvodnju tableta (čime je kapacitet u ovom segmentu povećan za 50%), instalaciju opreme za sušenje granula (što omogućava duplo veći kapacitet proizvodnje našeg vodećeg proizvoda Pancef ® (cefixime). Kako bismo povećali proizvodni kapacitet na našem vodećem izvoznom tržištu, naručili smo novu liniju za pakovanje u našem proizvodnom pogonu u Beogradu, Srbija.\nS ciljem usaglašavanja sa regulativom EU o falsifikovanim farmaceutskim proizvodima, tokom 2018. godine upotpunili smo instalaciju softvera za serijalizaciju i odgovarajuću opremu u svim našim linijama za pakovanje.\nKompanija je potpisala ugovor sa Agencijom za investicije u Vladi Republike Severne Makedonije prema kom se kompanija obavezala da realizuje investicije u iznosu od najmanje 50 miliona eura u periodu od 5 godina, a uz dosledno pridržavanje odredbama ovog ugovora, Alkaloid ima pravo na 10 % povećanja iznosa investicije, ili na maksimum od 1 miliona evra godišnje. Prva kompenzacija prema ovom Ugovoru, u iznosu od 35.292.916 МКD, bila je realizovana u 2018. godini. Alkaloid je takođe potpisao ugovor i sa Državnim fondom za inovacije prema kome će kompanija razviti nov inovativni proizvod čime će iznos od 14.536.980 МКD biti sukcesivno isplaćen kompaniji.\nDruštveno odgovorne aktivacije, kao glavne karakteristike i prioriteti u poslovanju Kompanije, nastavljene su snažnim intenzitetom tokom 2018. godine.\nZaposleni u kompaniji su se po osmi put udružili i pod pokroviteljstvom Fondacije Trajče Mukaetov, na još jednom humanitarnom događaju sakupili 1.101.344,00 MKD (približno 18.000 evra). Ove godine sredstva su bila namenjena Udruženju za retke bolesti „Život s izazovima“ iz Bitolja.\nVeć jedanaestu godinu Fondacija Trajče Mukaetov dodeljuje i stipendije talentovanim studentima medicine i farmacije na Državnom univerzitetu Sv. Ćirila i Metodija. Od 458 korisnika stipendija (224 studenta farmacije i 234 studenta medicine), 112 su aktivni primaoci stipendija, a 76 od ovih diplomiranih studenata već su započeli svoju karijeru u Alkaloidu.\nU toku proteklih jedanaest godina ukupno je uloženo 1,36 miliona eura u stipendije za buduće farmaceute i doktore medicine. Za 9 godina Kompanija Alkaloid odvojila je preko 21.000 evra za stipendije prvacima generacija fakulteta farmacije i medicine Državnog univerziteta Sv. Ćirila i Metodija, a preko humanitarnih događaja organizovanih u prošlih 8 godina donirali smo preko 110.000 evra raznim institucijama.\nDa bismo podstakli kreativnost i doprineli akademskom razvoju dodiplomskih studenata, njihovo lično i profesionalno profilisanje i spremnost za suočavanje sa budućim izazovima u karijeri, Alkaloid AD Skoplje je potpisao Memorandum o saradnji za program prakse sa četiri fakulteta Univerziteta Sv. Ćirilo i Metodije iz Skoplja: Farmaceutskim, Medicinskim, sa Institutom za hemiju na Prirodnomatematičkom fakultetu i sa Tehnološko-metalurškim fakultetom. Prvi ciklus prakse započeo je u maju/junu 2018. Od sedamnaestoro praktikanata, jedanaestoro je ostalo da radi u kompaniji.\nPraksa u Alkaloidu je zajednički projekat kompanije, najvećeg državnog univerziteta i studenata koji predstavljaju budućnost zemlje.\nOvim projektom Alkaloid i Univerzitet Sv. Ćirila i Metodija planiraju da zajednički razrade, prilagode i strukturno usaglase obrazovne programe prema uzajamnim potrebama u obimu koji je optimalan u procesu obrazovanja i prakse. Kao društveno odgovorna kompanija, hoćemo da uključimo studente u naše svakodnevne poslovne aktivnosti i procese, kako bi oni ojačali svoje profesionalne veštine. Preko ovog programa prakse, naš cilj je da izgradimo sinergiju od koje će koristi imati sve uključene strane, а naučno-istraživački rad će biti podignut na novi, viši nivo. Ovim projektima će nova generacija milenijalaca imati mogućnost da proširi svoja znanja i stekne nove praktične veštine.\nMada državne statistike pokazuju nedostatak određenih kadrova, migraciju mladih ljudi iz zemlje u potrazi za boljim ekonomskim uslovima, nedovoljno iskustvo i motivaciju kod zaposlenih, Alkaloid će uložiti maksimalne napore da promeni ove pojave bar u našem domenu delovanja. Težićemo ka ostvarenju malog, ali bitnog poboljšanja, ne samo u modernizaciji poslovanja u smislu inovacija, novih ideja i procesa, nego i u poboljšanju kvaliteta života mladih i podizanju naučnoistraživačkog rada na novi i viši nivo.\nKompanija će i dalje biti vodeći primer vrhunskog kvaliteta procesa, dobro obučenih i motivisanih zaposlenih, standarda kompatibilnih sa svetskom regulativom u industriji, kao i proizvoda koji su visoko konkurentni i legitimno prisutni u gotovo 40 zemalja sveta.\nPredsednik Upravnog odbora i generalni direktor


78. dan rata u Ukrajini: Gasprom - Obustavljen transport gasa preko poljskog dela "Jamal-Evrope". Karen Donfrid u Kongresu: SAD neće dozvoliti isporuke nuklearnog oružja u Ukrajinu | Hronika\nMILORAD DODIK: ODLUKA USTAVNOG SUDA BIH NEUSTAVNA. ZDRAVSTVO I PROMET LEKOVA SU U NADLEŽNOSTI ENTITETA\nČAK 69 ODSTO GRAĐANA VEL. BRITANIJE ŽELI DA BORIS DŽONSON PODNESE OSTAVKU, ALI ON ODBIJA "ZBOG SITUACIJE U UKRAJINI"\nRASPRAVA IZMEĐU DRITANA ABAZOVIĆA I RAŠKA KONjEVIĆA: KO JE "IZDAJNIK", A KO "EKSTREMISTA"\nTUŽILAŠTVO: RAZGOVOR SA SLOBODANOM MILENKOVIĆEM ODLOŽEN ZA SLEDEĆU NEDELjU. MILENKOVIĆ NIJE ŽELEO DA ODGOVARA NA PITANjA BEZ PRISUSTVA SVOG ADVOKATA\nISLAND PRVA ZEMLjA NATO-A KOJA JE RATIFIKOVALA ČLANSTVO FINSKE I ŠVEDSKE U ALIJANSI\nALEKSANDAR VUČIĆ O REZOLUCIJI EVROPSKOG PARLAMENTA: SRBIJA NEĆE UVESTI SANKCIJE RUSIJI I NEĆE PRIZNATI KOSOVO\nBOŽO PRELEVIĆ: ESKOBAR SANjAO DA IMA SVOJU DRŽAVU, SNS I VUČIĆ TAJ SAN DOSANjALI\nNEKADAŠNjA GLAVNA ŽELEZNIČKA STANICA U BEOGRADU POSTALA – SMETLIŠTE\nPOLITIKA: TRINAESTOJULSKA NAGRADA ANDREJU NIKOLAIDISU ZA ŠIRENjE MRŽNjE I NACIFAŠIZMA\nUSTAVNI SUD BIH DONEO ODLUKU O "PRIVREMENOM STAVLjANjU VAN SNAGE ZAKONA O LEKOVIMA I MEDICINSKIM SREDSTVIMA REPUBLIKE SRPSKE"\nKOMPANIJA "SRBIJA ZIĐIN KOPER": ZA TRI I PO GODINE NARODNOJ BANCI SRBIJE PRODATO 5,74 TONE ZLATA\nŽOSEP BOREL: MOSKVA ĆE MORATI DA BIRA IZMEĐU PRIVREDNOG RASTA ILI ORUŽJA\nPočetna strana > Hronika > 78. dan rata u Ukrajini: Gasprom - Obustavljen transport gasa preko poljskog dela "Jamal-Evrope". Karen Donfrid u Kongresu: SAD neće dozvoliti isporuke nuklearnog oružja u Ukrajinu\n78. dan rata u Ukrajini: Gasprom - Obustavljen transport gasa preko poljskog dela "Jamal-Evrope". Karen Donfrid u Kongresu: SAD neće dozvoliti isporuke nuklearnog oružja u Ukrajinu\nSedamdeset osmi dan rata u Ukrajini. Finska i Švedska sve bliže članstvu u NATO-u. Moskva: Težnja Finske ka NATO-u pretnja po rusku nacionalnu bezbednost. Snabdevanje Nemačke ruskim gasom preko Ukrajine smanjeno je za četvrtinu, a italijanski premijer Mario Dragi tokom posete SAD izjavio da pojedine članice, među kojima i Nemačka, već plaćaju ruski gas preko "Gasprombanke" u rubljama.\nMihail Mizincev: Ukrajinski neonacisti vrše kaznene racije u Harkovskoj oblasti, hapse proruski raspoložene građane i odvode ih u nepoznatom pravcu\nNeonacisti zajedno sa pripadnicima Službe bezbednosti Ukrajine vrše kaznene racije u Harkovskoj oblasti, traže proruski raspoložene građane, hapse ih i odvode u nepoznatom pravcu, izjavio je načelnik Nacionalnog centra za upravljanje odbranom Rusije general-pukovnik Mihail Mizincev.\nSvi se sumnjiče za "saradnju sa neprijateljem".\nKijev: Ukrajina potrošila 8,3 milijardi dolara na rat\nUkrajina je bila primorana da potroši 8,3 milijardi dolara na rat sa Rusijom umesto na razvoj, saopštio je ministar finansija te zemlje Sergej Marčenko.\nPotrošnja, preusmerena iz nekih sredstava koja su prvobitno bila predviđena budžetom za razvoj, išla je za kupovinu i popravku oružja, za hitnu pomoć interno raseljenim licima, rekao je ministar finansija Marčenko.\nUkrajinski ministar je rekao da je Kijevu hitno potrebna strana podrška da bi se konsolidovalo stanje, jer je vlada primorana da ulaže milijarde dodatnih dolara u hitnu potrošnju.\nEksplozije u Centralnoj Ukrajini - Poltavskoj oblasti, pišu društvene mreže.\nEksplozije u Nikolajevu.\nRamzan Kadirov objavio snimak na kojem se vidi kako na zgradama u naseljenom mestu Južno u LNR lepršaju zastava Rusije, Čečenije i Pobede\nČečenski lider Ramzan Kadirov objavio je snimak na kojem se vidi kako na zgradama u naseljenom mestu Južno u LNR lepršaju zastava Rusije, Čečenije i Pobede.\n"Ruske trupe nastavljaju da oslobađaju gradove i sela iz izdajničkih ruku ukrajinskih nacionalista. Nećemo se smiriti dok svaki sledbenik bandere ne dobije po zaslugama", napisao je Kadirov na telegramu.\nUN: Ukrajina i Rusija da razgovaraju o humanitarnim pitanjima\nUjedinjene nacije traže načine da dovedu Rusiju i Ukrajinu za pregovarački sto kako bi razgovarale o humanitarnim pitanjima, uključujući bezbedan prolaz za civile i kretanje humanitarnih konvoja, saopštila je DŽojs Msuja, pomoćnica generalnog sekretara UN za humanitarna pitanja.\n"Pored evakuacije iz fabrike Azovstalj i Marijupolja, pet humanitarnih konvoja UN sa osnovnim medicinskim potrepštinama, vodom, hranom, neprehrambenim artiklima, sistemima za prečišćavanje vode i generatorima pružilo je spas civilima u ratnom okruženju", rekla je Msuja na sastanku Saveta bezbednosti UN.\nOna je dodala da zamenik generalnog sekretara Ujedinjenih nacija za humanitarna pitanja Martin Grifits istražuje načine da okupi zaraćene strane kako bi razgovarali o humanitarnim pitanjima, uključujući bezbedan prolaz za civile i kretanje humanitarnih konvoja.\nKuleba: Kijev spreman za razgovore, ali bez ruskih ultimatuma\nUkrajinski ministar spoljnih poslova Dmitrij Kuleba poručio je da je Kijev spreman za razgovore sa Rusijom, ali da odbacuje ruske ultimatume.\nU intervjuu za nemački Velt Kuleba je poručio: "Spremni smo za razgovore. Međutim, nismo spremni da prihvatimo ruske ultimatume".\nOn je dodao da će ako situacija eskalira Kijev uzvratiti udarac.\nUN: Ukrajinu zbog rata napustilo preko 6 miliona ljudi\nBroj ljudi koji su pobegli iz Ukrajine, zbog ruske agresije na tu zemlju, premašio je šest miliona saopštila je agencija UN za izbeglice.\nRuska invazija, koja je počela 24. februara, prouzrokovala je da više od osam miliona ljudi bude interno raseljeno unutar Ukrajine, prema najnovijem izveštaju Međunarodne organizacije za migracije.\nPodaci UN takođe pokazuju da je zaključno sa sredom, 6,3 miliona ljudi napustilo Ukrajinu, a većina izbeglica je prešla u Evropsku uniju preko graničnih prelaza u Poljskoj, Slovačkoj, Mađarskoj i Rumuniji.\nRaketni napad na rafineriju nafte u Kremenčugu. Četiri rakete pogodile cilj.\nŠvajcarska "odmzla" 3,4 milijarde franaka ruske imovine\nŠvajcarska vlada je objavila da zamrznuta ruska imovina u toj zemlji iznosi 6,3 milijarde švajcarskih franaka i dodaje da je Švajcarska "odmrzla" ukupno 3,4 milijarde franaka privremeno blokirane ruske imovine.\n"Ne možemo da zamrznemo sredstva ako nemamo dovoljno osnova", rekao je Ervin Bolindžer, visoki funkcioner u Državno sekretarijatu za ekonomske poslove koja nadgleda primenu sankcija.\nŠvajcarska, popularna destinaciju moskovske elite i mesto za čuvanja ruskog bogatstva, nalazi se pod pojačanim pritiskom da brže identifikuje i zamrzne imovinu više stotina Rusa koji su pod sankcijama.\nKaren Donfrid u američkom Kongresu: SAD neće dozvoliti isporuke nuklearnog oružja u Ukrajinu\nSAD neće dozvoliti isporuke nuklearnog oružja u Ukrajinu, izjavila je pomoćnica državnog sekretara SAD za poslove Evrope i Evroazije Karen Donfrid u američkom Kongresu.\n"SAD pruža pomoć Ukrajini u sferi bezbednosti, isporukama naoružanja. Ipak, što se tiče nuklearnog oružja, o tome ne može biti ni govora", izjavila je ona.\nBlinken u subotu u Nemačkoj na sastanku ministara NATO zemalja\nAmerički državni sekretar Entoni Blinken otputovaće u subotu, 14. maja, u Nemačku na sastanak ministara spoljnih poslova zemalja članica NATO-a, na kome će se razgovarati o zajedničkom odgovoru na sukob u Ukrajini, saopštio je Stejt department.\nTakođe, Blinken će u nedelju 15. maja, otputovati u Pariz sa američkom trgovinskom predstavnicom Ketrin Tai i sekretarkom za trgovinu Đinom Rajmondo na drugi ministarski sastanak američko-evropskog Saveta za trgovinu i tehnologiju.\nPutin: Nastavak zapadne opsesije sankcijama dovešće do teških posledica\nAutori zapadnih sankcija protiv Rusije vođeni su kratkovidnim naduvanim političkim ambicijama i pogađaju ekonomije i narode Evrope i Sjedinjenih Američkih Država, izjavio je ruski predsednik Vladimir Putin.\n"Ove sankcije u velikoj meri izazivaju globalnu krizu. Njihovi autori, vođeni kratkovidim, naduvanim političkim ambicijama i rusofobijom, u najvećoj meri pogađaju sopstvene nacionalne interese, sopstvenu ekonomiju, dobrobit svojih građana. To vidimo, pre svega, u naglom porastu inflacije u Evropi", rekao je Putin na sastanku o ekonomskim pitanjima.\nPrema njegovim rečima, nastavak opsednutosti Zapada sankcijama neizbežno će dovesti do najsloženijih posledica.\n"Očigledno je da će zbog objektivnih ekonomskih zakona nastavak opsesije sankcijama, ako mogu tako reći, neminovno dovesti do najsloženijih, teško rešivih posledica po Evropsku uniju, njene građane, kao i po najsiromašnije zemlje sveta, koje se već suočavaju sa rizicima od gladi", ocenio je ruski predsednik.\nGasprom: Obustavljen transport gasa preko poljskog dela "Jamal-Evrope"\nRuski energetski gigant "Gasprom" saopštio je da neće više moći da izvozi gas preko Poljske, preko "Jamal-Evrope", pošto su uvedene sankcije protiv firme koja je vlasnik poljskog dela gasovoda.\n"Za Gasprom to znači zabranu korišćenja gasovoda u vlasništvu Evropol-gasa, koji je zadužen za transport kroz Poljsku", dodaje se u saopštenju.\nMoskva: Težnja Finske ka NATO-u pretnja po rusku nacionalnu bezbednost\nMinistarstvo spoljnih poslova Rusije saopštilo je da je težnja Finske da se pridruži NATO-u neprijateljski potez koji je "definitivno" predstavlja pretnju po nacionalnu bezbednost.\nKremlj je rekao da će odgovoriti, ali je odbio da precizira kako, rekavši da sve zavisi od toga koliko se NATO vojno približava finsko-ruskoj granici.\nIstiče se da će Moskva odgovoriti, kako vojno-tehnički, tako i na druge načine, kako bi se zaustavile pretnje po nacionalnu bezbednost".\n"Helsinki mora da bude svestan odgovornosti i posledica takvog poteza", dodaje se u saopštenju.\nBrisel: Zatvaranje glavnog čvorišta za transport gasa zasad nije problem za EU\nZbog toga što je ukrajinski gasni operator obustavio transport gasa kroz glavno čvorište Sohranivku, Evropska komisija je saopštila da to ne predstavlja energetski problem.\n"Iako trenutni razvoj događaja može uticati na deo tranzita gasa ka EU, zasad ne predstavljaju opasnost po snabdevanje Unije", rekao je portparol Komisije.\nGTSOU, koji upravlja gasnim sistemom Ukrajine, obustavio je transport gasa putem rute Sohranivka, zbog, kako je rečeno, "mešanja okupatorskih snaga u tehničke procese".\nVisoka komesarka za ljudska prava UN: Šokantne razmere ubistava u oblasti Kijeva\nŠefica UN za ljudska prava je rekla u četvrtak da je hiljadu tela pronađeno u blizini ukrajinske prestonice poslednjih nedelja, dodajući da su mnoga ubistva predstavljaju ratne zločine.\n"Šokantne su razmere ubistava, uključujući indicije o pogubljenjima po kratkom postupku u oblastima severno od Kijeva", rekla je Mišel Bašele u Savetu UN za ljudska prava sa sedištem u Ženevi.\nSavet će u četvrtak odlučiti da li će otvoriti zvaničnu istragu o događajima u oblasti Kijeva i drugim regionima u februaru i martu.\nEkspresen: Sledeće nedelje Stokholm podnosi zahtev za prijem u NATO\nŠvedska vlada planira da podnese zahtev za članstvo u NATO-u sledeće nedelje, nakon što su se finski lideri javno izjasnili da ta zemlja treba da postane članica Severnoatlantske alijanse.\nŠvedski parlament će održati debatu o bezbednosnoj situaciji u ponedeljak i premijerka Magdalena Andersen će onda sazvati sednicu vlade gde će biti doneta formalna odluka o zahtevu za prijem u NATO, objavio je list dnevnik Ekspresen, citirajući neimenovane izvore.\nZahtev za članstvo će biti poslat odmah nakon toga, uz pretpostavku da se ne dogodi ništa neočekivano.\nŠvedska ministarka spoljnih poslova An Linde napisala je na Tviteru da je odluka koju su saopštili finski predsednik i premijerka "važna poruka".\n"Poslali su važnu poruku predsednik Finske Sauli Ninisto i premijerka Sana Marin o članstvu u NATO-u. Finska je najbliži odbrambeni i bezbednosni partner Švedske, tako da treba da uzmemo u obzir njihove procene. Švedska će doneti odluku nakon što bude predstavljen izveštaj sa konsultacija o bezbednosnoj politici", istakla je Linde.\nPredsednik i premijerka Finske: Bez odlaganja podneti zahtev za članstvo u NATO-u\nFinski predsednik Sauli Ninisto i premijerka Sana Marin u zajedničkom saopštenju su poručili da ta zemlja bez odlaganja treba da podnese prijavu za prijem u NATO.\nKijev: Rusi nastavljaju sa napadima na "Azovstalj"\nUkrajinska vojska saopštila je da ruske snage nastavljaju sa vazdušnim udarima na čeličanu "Azovstalj" u Marijupolju i pokušavaju da napreduju ka gradovima u istočnoj Ukrajini.\nUkrajinski generalštab je istakao da ruske snage takođe otvaraju artiljerijsku vatru i granatiraju ukrajinsku vojsku u pravcu Zaporožja, koji je utočište za civile koji su pobegli iz Marijupolja, preneo je Asošijejted pres.\nUkrajinska vojska tvrdi da su Rusi gađali ukrajinske jedinice severno od Harkova, a izvestila je i o ruskim napadima na regione Černigov i Sumi.\nU regionima Donjecka i Luganska, ruska vojska je ostvarila "delimičan uspeh" u napredovanju, navela je ukrajinska strana, uz dodatak da su ukrajinske snage odbile devet ruskih napada i uništile nekoliko dronova i vojnih vozila.\nPredsednik Finske trebalo bi da dâ zeleno svetlo za pristupanje NATO-u\nSauli Ninisto, predsednik Finske, trebalo bi danas da dâ zeleno svetlo da se Finska pridruži NATO-u, u velikoj promeni nacionalne bezbednosne politike posle napada Rusije na Ukrajinu.\nFinska, koja deli granicu od 1.300 kilometara sa Rusijom, postepeno je pojačavala saradnju sa Severnoatlantskim paktom od ruske aneksije Krima 2014. godine.\nNinisto vodi spoljnu politiku Finske u saradnji sa vladom prema Ustavu i stoga se njegov stav smatra se odlučujućim za donošenje takve odluke.\nAko Ninisto da zeleno svetlo, o ulasku u NATO konačnu odluku daje paralament.\nPodrška finske javnosti za ulazak u NATO je rekordna. Najnovijom anketa javnog servisa (YLE) pokazuje da je 76 odsto Finaca za i samo 12 protiv, dok je podrška članstvu bila samo oko 25 odsto godinama pre rata u Ukrajini.\nMoskva otvara istragu o eksperimentima u Ukrajini\nRuski istražni komitet saopštio je da će ispitati navode ruskog ministarstva odbrane o nehumanim eksperimentima u biološkim laboratorijama u Ukrajini, uz, kako se navodi, učešće američkih predstavnika.\n"Istražni komitet će tražiti informacije od ministarstva odbrane o nehumanim eksperimentima sprovedenim u biološkim laboratorijama u Ukrajini. Prema novim podacima, američki predstavnici su koristili pacijente iz psihijatrijske bolnice u regionu Harkova da eksperimentišu na njima. Da bi sakrili svoj identitet, američki istraživači su dolazili preko trećih zemalja", navodi se u saopštenju istražnog komiteta, preneo je Tas.\nIstražni komitet je istakao da će raditi na tome da ispitaju krivična dela koja je, kako ističu, sproveo kijevski režim protiv civila, a ispitaće se i nelegalna biološka istraživanja.\nAmerički ambasador u Moskvi DŽon Saliven razgovarao je sa zamenikom ministra spoljnih poslova Rusije Sergejom Rjapkovom, saopštio je Stejt department.\nCilj sastanka, kako je objavio Vašington, bila je diskusija o bilateralnim odnosima dve države.\nSastanak je trajao dvadesetak minuta i o sadržaju diskusije nisu objavljeni dodatni detalji.\nIz NATO-a je saopšteno da će nastaviti da podržava Ukrajinu, ali da ne žele direktan sukob sa Rusijom.\n:\tMilorad Dodik: Odluka Ustavnog suda BiH neustavna. Zdravstvo i promet lekova su u nadležnosti entiteta\n:\tČak 69 odsto građana Vel. Britanije želi da Boris DŽonson podnese ostavku, ali on odbija "zbog situacije u Ukrajini"\n:\tRasprava između Dritana Abazovića i Raška Konjevića: Ko je "izdajnik", a ko "ekstremista"\n:\tTužilaštvo: Razgovor sa Slobodanom Milenkovićem odložen za sledeću nedelju. Milenković nije želeo da odgovara na pitanja bez prisustva svog advokata\n:\tIsland prva zemlja NATO-a koja je ratifikovala članstvo Finske i Švedske u Alijansi\n:\tAleksandar Vučić o rezoluciji Evropskog parlamenta: Srbija neće uvesti sankcije Rusiji i neće priznati Kosovo\n:\tBožo Prelević: Eskobar sanjao da ima svoju državu, SNS i Vučić taj san dosanjali\n:\tNekadašnja glavna železnička stanica u Beogradu postala – smetlište\n:\tPolitika: Trinaestojulska nagrada Andreju Nikolaidisu za širenje mržnje i nacifašizma\n:\tUstavni sud BiH doneo odluku o "privremenom stavljanju van snage Zakona o lekovima i medicinskim sredstvima Republike Srpske"


Hašim Tači za bečki Standard: Srbija ucenjue EU Rusijom! – Balkanekspresrb.rs\nHašim Tači za bečki Standard: Srbija ucenjue EU Rusijom!\nKosovski predsednik Hašim Tači rekao je za bečki Standard da je Evropska komisija nepravedna, jer nagrađuje samo Srbiju.\nKako je rekao, Srbija napreduje u pristupnim pregovorima isključivo zato što ujcenjuje EU svojim odnosom s Rusijom.\n“Vidimo da EK nagrađuje samo Srbiju. Pritom Srbija u pristupnim pregovorima ne napreduje zbog ispunjavanja evropskih kriterijuma, već zato što ruskom kartom ucenjuje EU. Uz to Srbija ne primjenjuje ni dogovore postignute u dijalogu sa Kosovom”, kritikovao je Tači, izrazivši nadu da će dijalog sa Beogradom biti nastavljen još tokom ove godine.\n“Kosovo je suverena država i ima svoj teritorijalni integritet. Promjena granica ne može doneti održivo rešenje, iako Albanci u region žive u pet različitih država. Trebalo bi da radimo na evropskom modelu sa otvorenim granicama u jednom integrisanom evropskom region”, objasnio je. (Agencije)♦\nPacoli traži od Turske da ubedi Srbiju da ne blokira Kosovo\nSNS obeležila krsnu slavu


Lukašenko naložio vladi da ubrza rad na integraciji Belorusije i Rusije - 02.08.2019, Sputnik Srbija\nLukašenko naložio vladi da ubrza rad na integraciji Belorusije i Rusije\nPredsednik Belorusije Aleksandar Lukašenko naložio je ministrima te zemlje da ubrzaju usaglašavanje programa dejstava za produbljivanje integracije s Rusijom... 02.08.2019, Sputnik Srbija\nrusija, svet, vesti, belorusija\n15:58 02.08.2019 (Osveženo: 19:13 02.08.2019)\n© Sputnik / Alekseй Nikolьskiй / Uđi u foto-galerijuAleksandar Lukašenko\nPredsednik Belorusije Aleksandar Lukašenko naložio je ministrima te zemlje da ubrzaju usaglašavanje programa dejstava za produbljivanje integracije s Rusijom, saopštio je nakon savetovanja o ekonomskim pitanjima beloruski premijer Sergej Rumas.\nOn je naveo da je na sastanku, pored drugih pitanja, bilo reči o razvoju odnosa s Rusijom.\nŠef države je detaljno govorio članovima vlade o čemu je nedavno u Sankt Peterburgu razgovarao s predsednikom Rusije Vladimirom Putinom i naložio da se ubrza rad na usaglašavanju odredbi obnovljenog programa dejstava.\n© Sputnik / Mihail Klimentьev / Uđi u foto-galerijuVladimir Putin i Aleksandar Lukašenko\nVladimir Putin i Aleksandar Lukašenko\n„Svi prvobitni rokovi koji su bili utvrđeni, treba da se poštuju. Vlada, bukvalno, upravo sada počinje da obrađuje sa svojim kolegama sva za sada neusaglašena pitanja o produbljivanju integracije s Ruskom Federacijom“, naveo je Sergej Rumas.\nPremijer je dodao da je ostalo da se usaglasi još nekoliko pitanja u vezi s programom dejstava, a nakon toga bi trebalo da bude izrađen plan po sektorima, koji će u novembru biti predstavljen šefovima dveju država.\nDogovor o stvaranju savezne države Rusije i Belorusije potpisan je 8. decembra 1999. godine.\nMoskva je ranije saopštila da tema integracije Rusije i Belorusije ne predviđa bilo kakvo prisajedinjenje država, već da je reč o širenju savezničkih odnosa.\nPredsednik Rusije Vladimir Putin razgovarao je sredinom jula s predsednikom Belorusije Aleksandrom Lukašenkom u Sankt Peterburgu o daljem razvijanju integracije.\nPutin je tom prilikom naveo da je s Lukašenkom analizirao sve što je učinjeno u okviru Saveznog dogovora, kao i razloge zbog kojih određena pitanja još nisu rešena. Ruski lider je, takođe, istakao da je Belorusija najbliži strateški partner Rusije.


Prenos građevinskih dozvola Novim Zakonom o planiranju i izgradnji uvodi se i mogućnost prenosivosti građevinske dozvole. Investitore interesuje hoće li se iskoreniti korupcija u toj oblasti, i ko će i koliko platiti...\nJeftinije takse na Aerodromu "Nikola Tesla" Beogradski aerodrom će od 15. decembra sniziti takse za bezbednost za 25 odsto, na 3,3 evra. Od uvođenja takse za bezbednost pre 15 meseci u poboljšanje bezbednosti investirano je više od 4,5...\nEPS podneo zahtev za poskupljenje struje od 10 odsto Elektroprivreda Srbije potvrdila je da je podnela zahtev za poskupljenje struje 10 odsto 1. januara 2010. To je usklađivanje cene struje sa inflacijom i kretanjem kursa dinara jer je kod poslednjeg...\nRusi zainteresovani da grade metro Moskovske firme su veoma zainteresovane za infrastrukturne projekte u Srbiji, pre svega za izgradnju metroa u Beogradu. U Ministarstvu infrastrukture razgovarano je o trasi dugoj 14 kilometara, na...\n09.12.2009.Finansije i Osiguranje\nDinar ojačao za 20 para Prema zvaničnom izveštaju Narodne banke Srbije, vrednost evra desetog dana decembra će iznositi 95,3235 dinara, što je za 0,21 odsto ili 20 para niže nego prethodnog dana. Time je nastavljen...\nKazne u saobraćaju od 1. januara Novi Zakon o bezbednosti saobraćaja počeće da se primenjuje od četvrtka, 10. decembra, potvrdio je Komitet za bezbednost saobraćaja Ministarstva za infrastrukturu Srbije.Kazneni poeni računaće...\nNeće keš kredite Keš kredite više niko neće, barem prema zvaničnim statističkim podacima. Naime, građani su u poslednjih deset meseci za oko 50 milijardi dinara uzeli manje ovih, inače, nekada najpopularnijih...\n08.12.2009.Finansije i Osiguranje\nPodela akcija NIS-a 6. januara Vlada Srbije izvršiće besplatnu podelu akcija Naftne industrije Srbije (NIS) 6. januara 2010. godine. Svaki građanin će dobiti pet akcija NIS, pojedinačne nominalne vrednosti od po 500 dinara.Od...\nDeficit 78,3 milijardi dinara Budžetski deficit Srbije za 11 meseci ove godine iznosi 78,3 milijardi dinara, pošto su prihodi bili 585,3 milijardi dinara, a rashodi 663,6 milijardi. Za 11 meseci najveći prihodi budžeta...\n07.12.2009.Finansije i Osiguranje\nDinar blago ojačao Dinar će sutra ojačati prema evra za 0.22 odsto. Prema izveštaju Narodne banke Srbije, zvanični srednji kurs za utorak iznosi 96.3499, što je za 21 paru manje u odnosu na prethodni dan kada je...


Korona „potapa“ akcije naftnih kompanija - 04.05.2020, Sputnik Srbija\nPandemija virusa korona izazvala je pored zdravstvenih problema i ekonomske, koji su se poput epidemije proširili na sve segmente privrede. 04.05.2020, Sputnik Srbija\n21:30 04.05.2020 (Osveženo: 16:51 22.07.2021)\nNegativne posledice u naftnom sektoru dodatno su pojačane zbog martovskog neuspeha dogovora kartela OPEK sa Rusijom i ostalim zemljama nečlanicama ove asocijacije oko kontrolisanja cene nafte smanjivanjem proizvodnje i prodaje.\nKompanijski tromesečni izveštaji firmi iz petrolejskog sektora već nagoveštavaju razmere štete koje će korona virusa napraviti. Jedna od najvećih multinacionalki iz ovog sektora, naftna kompanija „Britiš Petroleum“ objavila je smanjenje dobiti za dve trećine u prvom tromesečju, a Rojal Dač Šel će po prvi put smanjiti dividende od Drugog svetskog rata. Neke kompanije još nisu objavile rezultate svog poslovanja u period januar – mart 2020. godine a neke minuse skrivaju u pozitivnim pokazateljima – na kojima smanjena proizvodnja, promet i zarada još nisu ostavile traga.\nO tome kako će istorijsko pojeftinjenje nafte, neizvesna situacija po pitanju buduće tražnje i cena uticati na vrednost akcija i samih kompanija iz naftnog sektora, kako će se to reflektovati na ekonomske situacije u matičnim zemljama, globalnu privredu i svetske berze u današnjoj „Energiji Sputnjika“ Jelica Putniković razgovara sa Nenadom Gujaničićem, glavnim brokerom investicionog društva Momentum Securities.\nEnergija Sputnjika Nenad Gujaničić